ak 9 redovnih avionskih linija iz Niša\nPočetak/Društvo/ak 9 redovnih avionskih linija iz Niša\nNiške Vesti 15. juna 2016.\nUz dva nova leta Wizz Air-a sa niškog aerodroma, prema Ajnhovenu i Memingemu koji počinju od 1. avgusta, ukupno je iz Niša najavljeno 9 avionskih linija.\nPromotivne cene za dve nove destinacije prvih 5 dana biće 2.299 dinara, a letova će biti ponedeljkom i petkom.\nKupovinu karata moguće je obaviti putem sajta aviokompanije www.wizzair.com , kod svih turističkih agencija koje se bave prodajom avio karata i u prodajnom mestu na aerodromu.\nSa niškog aerodroma od prošle godine lete avioni ove kompanije za Malme i Bazel, a od 20. avgusta počeće letovi i za Dortmund.\n„Avgust će biti mesec u kome ćemo imati mnogo razloga za slavlje. Naše tri nove linije do Nemačke i Holandije proširiće najveću mrežu low-cost letova iz Srbije, omogućivši srpskim putnicima veći izbor destinacija za odmor ili posao ovog leta, ali u isto vreme i podstičući dolazak stranih turista u Srbiju“, rekla je Tamara Valoa iz kompanije Wizz Air.\nPodsećamo da će još jedna niskotarifna aviokompanija Ryanair, imati redovne letove sa aerodroma “Konstantin Veliki”. Od 1. novembra za Milano, dva puta nedeljno – utorkom i subotom. Ova irska kompanija od 30. oktobra najavljuje i liniju za nemački Dizeldorf – sredom i nedeljom.\nAvioni Ryanair-a od 4. septembra lete i za Berlin, takođe dva puta nedeljno – četvrtkom i nedeljom, kao i do Bratislave od 31. oktobra.\n“Izabrali smo da letimo iz Niša jer su aerodromske usluge jeftinije, a smatramo i da je linija finansijski isplativa. Očekujemo 30.000 putnika godišnje“, rekao je ranije razvojni menadžer Luis Menez.\nAERODROM POSTAJE USPEŠNO PREDUZEĆE\nIako će uskoro biti 9 redovnih linija, kapacitet aerodroma nije popunjen. Međutim, biće gužve, kaže gradonačelnik Niša. Zato je u planu rekonstrukcija zgrade aerodroma, a po izmeštanju železničke pruge, plan je da se produži pista. Najave su i da će tu biti logistički centar odakle će biti moguće distribuirati robu avionom, drumskim ili železničkim saobraćajem.\n“Aerodrom je iz jedne dubioze postao ono što treba da budu javno-komunalna preduzeća. Ne servis za uzimanje para od građana, već servis za pravljenje novca”, rekao je Zoran Perišić.\n9 redovnih linija Aerodrom aviokompanije avionske linije letovi iz Niša Niški aerodrom Nove linije Prevoznici Ryanair Wizz Air


Čedomir Ilić šampion Srbije u golfu - Ostali sportovi, Top News, Vesti\nAleksandar Milosavljević 15.09.2013., 11:16\nSrpski golfer Čedomir Ilić potvrdio je da se u ovom trenutku nalazi u najboljoj mogućoj formi. On je u dva dana briljirao na terenima Golf kluba „Beograd“ na Adi Ciganliji i na kraju se potpuno zasluženo okitio titulom internacionalnog amaterskog šampiona Srbije u golfu.\nIlić je prvog dana ostvario rezultat od 72 udarca, a drugog je bio uspešniji za jedan, pa je slavio na kraju u ukupnom skoru od 143. Drugu i treću poziciju zauzeli su mladi i perspektivni srpski golferi Ranko Helc i Mihailo Dimitrijević. Helc, koji je prvog dana imao identičan rezultat kao i Ilić, drugog dana odigrao je 75, što mu je u ukupnom skoru donelo 147 udaraca. Prošlogodišnji šampion Dimitrijević je u drugom krugu bio izjednačen sa Helcom, ali mu je druga pozicija izmakla zbog lošijeg prvog dana, pa je ukupno imao 148 udaraca.\nU konkunrenciji golferki, izvanredna Slovakinja Natalija Hečkova nije uspela da ponovi gotovo perfektnu rundu od prvog dana, ali joj je i 74 udarca bilo dovoljno za prvu poziciju i ukupno 142. Čast Srbije na pobedničkom postolju odbranila je Tamara Palkovljević, kojoj je 159 udaraca bilo dovoljno za drugo mesto, dok se na treću poziciju plasirala Boroka Briglovič iz Mađarske sa 161 udarcem.\nNa Adi Ciganliji igrano je i takmičenje u stejblford plejt konkunrenciji gde je Nebojša Lazić slavio ispred Dragana Šolaka i Milana Laloševića.\nU Žablju se igralo prvenstvo u stejblford konkurenciji. U konkurenciji golfera Marko Jokić je bio najstandardniji i u dva dana je ostvario identičan rezultat od 25 poena, što mu je u ukupnom skoru od 50 bilo dovoljno za prvu poziciju. Drugo mesto zauzeo je Miloš Karadžić sa poenom manje od pobednika, dok je treći bio Vladimir Gajić sa 43 poena. U konkurenciji dama, Jovana Ćurčić je slavila ispred Dragane Andrejević.\nUzbudljiva golf sezona se nastavlja već u utorak na terenima Golf kluba „Beograd“ na Adi Ciganliji, kada je na programu prvi dan Pro-am turnira, na kome pravo nastupa imaju i profesionalni igrači.\nPrethodna vest Singl na Olimpik\nSledeća vest Ninković u Užicu zaradio i crveni karton\nSingl na Olimpik


Morsi želi za mandatara nezavisnu ličnost – Nadlanu.com\nMorsi želi za mandatara nezavisnu ličnost\nObjavljeno 26. juna 2012. / 12:03:30\nKAIRO, 26. jun 2012. (Beta-AFP) – Novoizabrani predsednik Egipta, islamista Mohamed Morsi, izrazio je želju da za mandatara imenuje "nezavisnu" političku ličnost, saznaje se iz krugova bliskih predsedniku.\nKAIRO, 26. jun 2012. (Beta-AFP) – Novoizabrani predsednik Egipta, islamista Mohamed Morsi, izrazio je želju da za mandatara imenuje “nezavisnu” političku ličnost, saznaje se iz krugova bliskih predsedniku.\nKandidat radikalne Muslimanske braće, Morsi vodi konsultacije sa ciljem da odabere “nezavisnu nacionalnu ličnost” koja bi bila na čelu buduće vlade, izjavio je njegov saradnik koji ne želi da mu se otkrije identitet.\n“Većina članova buduće vlade biće tehnokrate”, dodao je isti izvor.\nProvladin list Al-Ahram piše danas da bi na mestu premijera mogao da se nadje Mohamed El Baradej, bivši šef Medjunarodne agencije za atomsku energiju i dobitnik Nobelove nagrade za mir 2005. El Baradej je bio blizak strujama koje su prošle godine pokrenule pobunu protiv režima Hosnija Mubaraka.\nDemonstracija kartonskih LGBT lutaka\nJedan dan na srpskom selu… i šire


PZP najavio parlamentarnu istragu o zločinu u Srebrenici\nTanjug 1. aprila 2021. 13:51\nPODGORICA – Lider Pokreta za promjene (PzP), članice vadajućeg DF-a, Nebojša Medojević, najavio je danas da će taj pokret inicirti parlamentarnu istragu o učešću crnogorske vlade i drugih u zločinu u Srebrenici, jula 1995.\n„Nažalost, sud u Hagu koji je trebalo da obezbedi tu tranzicionu pravdu i zadovolji pravdu žrtava i porodica, nije to uradio. Očigledno je bio u funkciji geostrateških interesa velikih svetskih sila. Mnogi zločini iz tog perioda ostali su nerasveteljni”, rekao je Medojević na konferenciji za novinare.\nZato, kazao je, sada imamo u Crnoj Gori da se priča o Srebrenici.\nNajveća odgovornost je, prema njegovom mišljenju, na tada vladajućem DPS-u i Milu Đukanović, koji je tad bio premijer.\nSmatra licemernim da sada poslanici te stranke postavljaju pitanja poslanicima većine i ministrima u vladi od zločinu Srebrenici.\nTo je, prema rečima Medojevića, najbolji način da se stavi tačka na priču o odgovornosti bilo koga u Crnoj Gori za ono što se desilo u Srebrenici.\n“Nadam se da će kolege koje pričaju ovih dana o Srebrenici glasati za to da se vidi ko je kome prodavao gorivo i davao municiju ko je snabdevao Vojsku Republike Srpske i kako se to dešavalo”, naveo je Medojević.\nMedojević je rekao i da su DPS i Bošnjaci u toj stranci, kao i Bošnjačka stranka i Hrvatska inicijativa podržali imenoovanje na visoke pozicije u državi upravo osobe koje su direktno učestvovale u ratnim zločinima i zločinima protiv čovečnosti.\nMedojević smatra da treba rasvetliti na koji način je tadašnja crnogorska vlada podržavala VRS i po kojoj ceni.\nRekao je i da je kao građanin bio ponižen zbog toga što, na primer, niko u Crnoj Gori nije odgovarao za deportaciju Bošnjaka.\nCrna Gora je porodicama deportovanih, a kasnije ubijenih Bošnjaka platila odštetu, čime je, kako je rekao, priznata kolektivna krivica.\nRekao je i da PzP osuđuje zločine koji su se desili na teritoriji Jugoslavije, a svi državni funkcioneri moraju da prihvate presude Međunarodnih sudova.\n“PzP je bio prvi antiratni pokret. Mi smo se bunili devedesetih, kao student sam pričao u ovoj sali zahtevajući da se studenti vrate sa dubrovačkog ratišta. Bio sam hapšen nakon toga, protestovao sam zbog bombardovanja Sarajeva… Nažalost, sud u Hagu koji je trebao da obezbedi tu tranzicionu pravdu i zadovolji pravdu žrtava i porodica, nije to uradio“, naveo je Medojević.


Opisi virusa, 08.08.2013, 09:21 AM\nIako pokušaji da se zaradi od zlonamernih programa za Android i Mac OS X više nisu uopšte retki zbog čega korisnici ovih platformi ne bi trebalo da ignorišu potrebu za zaštitom, ogromna većina malvera su i dalje zlonamerni programi za Windows.\nIpak, statistika nije od pomoći kada je konkretno vaš računar zaražen. Bez obzira što ne koristite najnapadaniji operativni sistem, ne bi trebalo dadozvolite sebi da se iznenadite zbog toga što je vaša „bezbedna“, „ne-Windows“ platforma podložna infekciji kao i Windows.\nU prilog tome govori i upozorenje istraživača RSA koji su otkrili novog „bankarskog“ Trojanca za open-source operativni sistem Linux, nazvanog „Hand of Thief“ („Lopovska ruka“).\n"Hand of Thief" se prodaje na hakerskim forumima po ceni od 2000 dolara na kojima se reklamira podrška za malver ali i njegovi agenti prodaje.\nFunkcionalnosti ovog malvera u poređenju sa bankarskim Trojancima za Windows nisu naročito impresivne, ali to ne znači da u budućnosti to ne bi moglo da se promeni. Stručnjaci RSA očekuju da će "Hand of Thief" evoluirati u bankarskog Trojanca sa mnogo naprednijim funkcionalnostima od ovih koje trenutno ima, kao što je na primer, mogućnost ubacivanja sadržaja po izboru unapadača u web stranice banaka.\n"Hand of Thief" krade podatke iz formulara HTTP i HTTPS sesija različitih browser-a, blokira pokušaje zaraženih računara da pristupe sajtovima antivirusa i sigurnosnim zakrpama, i blokira detekciju virtuelne mašine zbog čega je otežan posao reverznog inženjeringa koda stručnjacima za bezbednost računara ali i konkurenciji.\n"Hand of Thief" ima i administratorski panel koji omogućava kriminalcima da iz daljine kontrolišu računare širom sveta.\nAutori malvera koji se trenutno prodaje po ceni od 2000 dolara za sada nude besplatna ažuriranja, ali se predviđa da će cena malvera u bliskoj budućnosti dostići i 3000 dolara sa dodatnih 550 dolara naknade za nove verzije kako se vremenom budu predstavljale nove funkcije.\nAko niste upućeni u cene malvera na crnom tržištu, stručnjaci kažu da je ovo visoka cena za jedan malver, i da je "Hand of Thief" precenjen u ovom trenutku u porđenju sa srodnim malverima za Windows. Ali za kriminalce to je mala suma koju treba izdvojiti u odnosu na mogućnost zarade koja se može ostvariti uspešnim kompromitovanjem i infekcijom nezaštićenih Linux računara, čiji korisnici veruju da je Linux raj u kome nema hakera i malvera. Osim toga, Microsoft je poslednjih nekoliko godina napravio pomak u bezbednosti novijih verzija svog operativnog sistema, pa je logično očekivati da autori malvera prošire svoje interesovanje i na druge platforme.\nViše detalja o ovome možete naći na blogu RSA.


pink.rs | Usled uspešno sprovedenih reformi neće biti potrebna finansijska podrška MMF-a\nU razgovoru je istaknuto da su ohrabrujući makroekonomski pokazatelji iz januara dokaz da su viskoke stope rasta BDP-a u Srbiji moguće kroz nastavak sprovođenja strukturnih reformi.\nTokom sastanka sumirani su rezultati nedavno uspešno završenog aranžmana sa tom institucijom, kao i najnovija makroekonomska i fiskalna kretanja.\nNa sastanku sa delegacijom MMF-a, koju je predvodio Džejms Ruf, bilo je reči i o merama ekonomske politike, institucionalnim i strukturnim reformama koje treba Srbija da sprovede kako bi što pre uhvatila korak sa najrazvijenijim državama Evrpske unije.\nZa razliku od prošle, trogodišnje saradnje, koja je u fokusu imala stend-baj aranžman iz predostrožnosti, ovom prilikom razgovori su vođeni o prioritetima ekonomske politike u narednom periodu koji će učvrstiti postignute rezultate reformi i obezbediti dugoročan i održiv privredni rast, navodi se u saopštenju.\nOstavka Vujovića stigla u parlament


U maju sukcesivno kreće isplata prvih 30 evra, i do kraja maja će biti završena. Drugih 30 evra građani će dobiti u novembru, rekao je ministar za TV Prva.\nGovoreći o pomoći za građane na Kosovu i Metohiji, on je rekao da će svi tamo dobiti pomoć od 100 evra. On je naveo i da će nezaposleni na KiM dobiti 200 evra.\n"Oni se ne prijavljuju, idemo preko Kancelarije za KiM, oni će svoj novac dobiti u maju", rekao je Mali.\nOn je naveo i da će tri puta biti uplaćena polovina minimalne zarade za zaposlene u mikro, srednjim, velikim preduzećima.\n"Milion i 130 hiljada radnika dobilo je 50 odsto minimalne zarade. Imamo još dva puta po 50 odsto minimalne zarade", rekao je Mali.\n"Iz meseca u mesec, od aprila do novembra, Srbija će svakog meseca imati neku vrstu pomoći koju uplaćuje ili privredi ili sugrađanima", rekao je Mali.\n"Prošle godine imali smo dva paketa pomoći ukupne vrednosti 704 milijarde dinara, to je skoro šest milijardi evra. Ovaj treći paket je vredan 257 milijardi dinara", rekao je Mali i dodao da je to 17,2 odsto jednogodišnjeg BDP-a.


NEFORMIRANjE SAVJETA MINISTARA IDE NA SAVJEST MEĐUNARODNE ZAJEDNICE | SRNA\nNEFORMIRANjE SAVJETA MINISTARA IDE NA SAVJEST MEĐUNARODNE ZAJEDNICE\nTRNOVO, 7. JUNA /SRNA/ - Predsjednik Narodne skupštine Republike Srpske Nedeljko Čubrilović izjavio je danas u Trnovu da neformiranje Savjeta ministara ide na savjest međunarodne zajednice koja više doprinosi tome da nema tog pomoćnog tijela Predsjedništva BiH, nego što se trudi da bude uspostavljen.\n"Sigurno je da nikome u BiH ne odgovara neformiranje Savjeta ministara kao završni čin primjene rezultata opštih izbora iz prošle godine. To sasvim sigurno ne odgovara Republici Srpskoj, ali, uvjeren sam, ne odgovara ni svm građanima BiH", rekao je Čubrilović Srni.\nOn je ukazao i na cinizam koji pokazuju neki činovnici međunarodne zajednice, koji se ogleda i kroz sam izvještaj Evropske komisije, gdje se kaže da BiH nije uradila mnogo toga, a nije priznala ni /samoproglašeno/ Kosovo.\n"Pa, to Kosovo nije priznalo pola svijeta, nisu priznali ni neke zemlje članice EU, a to se pripisuje kao neka negativnost za BiH. Ovdje treba definisati gdje leži problem. Republika Srpska u pomenutom izvještaju ne pominje se u negativnom kontekstu, odnosno nigdje ne piše da Srpska nije ispunila preuzete obavaze", rekao je Čubrilović.\n"Neformiranje Savjeta ministar više ide na savjest međunarodne zajednice koja doprinosi tome da nema tog /pomoćnog/ tijela /Predsjedništva BiH/, nego što se trudi da napravi taj savjet. Mislim da se zloupotrebljavaju i koriste neke političke opcije, prije svega iz reda bošnjačkog naroda, kako bi svoje ciljeve stavili spred ciljeva građana BiH", rekao je Čubrilović, koji je i predsjednik Demosa.


Osigurana sredstva za projekte regulacije korita Miljacke i izgradnje vodovodne mreže u poslovnoj zoni Bačići\n26-07-2016 11:03:10 by Press\nSporazume o sufinansiranju projekata čišćenja i regulacije korita rijeke Miljacke, te izgradnje vodovodne mreže u poslovnoj zoni Bačići potpisao je danas načelnik Općine Novi Grad Sarajevo Semir Efendić sa ministrom privrede Kantona Sarajevo Muharemom Šabićem.\nProjekti koji će se realizirati u narednom periodu na prostoru općine Novi Grad od velikog su značaja, prije svega kada je riječ o regulaciji korita Miljacke, jer taj dio rijeke, iza zgrade RTV-a do ušća u rijeku Bosnu nije regulisan.\n„Ovaj dio dolazi do granice sa Općinom Ilidža na Stupu, gdje je potpuno urbaniziran prostor Općine, a gdje riječno korito nije uređeno, tako da će ova sredstva značajno pomoći da se taj dio korita Miljacke, koja je druga po kategoriji rijeka i u nadležnosti je Kantona Sarajevo, uredi na adekvatan način“, pojasnio je načelnik Efendić.\nKada je u pitanju industrijska zona Bačići, načelnik Efendić je istakao da tu djeluje veliki broj privrednih subjekata sa puno zaposlenih, te da imaju problem potpuno neadekvatne vodovodne mreže koja neispunjava osnovne tehničke elemente da bi se njome mogla snabdijevati privreda.\nZa projekt čišćenja korita Miljacke uzvodno od ušća u rijeku Bosnu, kao i njenih obala u dijelu koji protiče kroz općinu Novi Grad, Ministarstvo privrede KS osiguralo je 470.000 KM. Po riječima ministra Šabića, riječ je o namjenskim sredstvima za vodne naknade koja su izdvojena iz Budžeta KS za ovu godinu.\n"Iz sredstava Budžeta KS za sufinasiranje infrastrukturnih projekata u industrijskim zonama, izdvojeno je 100.000 KM za postavljanje vodvodnonog cjevovoda u Bačićima od kružnog toka Briješće do depoa u Rajlovcu. Za realizaciju tog projekta Zavod za izgradnju Kantona Sarajevo će uložiti dodatnih 330.000 KM što će, očekujemo, biti dostatno da se reguliše pitanje vovodvoda za privredna društava u toj poslovnoj zoni", istakao je ministar Šabić.\nAktivnosti oko same realizacije projekata vodiće Općina Novi Grad, tako da predstoji provođenje procedure izbora izvođača radova. Obzirom da se radovi mogu izvoditi i u kasnu jesen,očekuje se da će biti relizirani u toku ove godine.


Hram Svetog Save kancelarija za izdavanje 1600EUR 176m2 šifra #9394 - 4Zida.rs\nHram Svetog Save, kancelarija Hram Svetog Save, Vračar, Beograd 1.600 €\nCentralno, Novo, Prazno, 3/4 sprat, Poslovna zgrada, lift, 2 terase, kablovska, internet, klima, 3 kupatila\nU donjem nivou dnevna soba sa kuhinjom, špajzom uz kuhinju i tereasu, radna/spavaca soba sa terasom, kupatilo i ostava ispod stepenica . Na gornjem nivou je jedna veca soba sa kupatilom i dve manje sobe koje dele drugo kupatilo , dve terase, dva garazna mesta. Agencijska provizija je u skladu sa našim opštim uslovima poslovanja....\nHram Svetog Save, kancelarija Hram Svetog Save, Vračar, Beograd\nObavezan depozit Da Sprat 3/4 sprat Površina 176 m2 Cena po m2 9 € /m2 Grejanje Centralno Stanje Novo Opremljenost Prazno\nU donjem nivou dnevna soba sa kuhinjom, špajzom uz kuhinju i tereasu, radna/spavaca soba sa terasom, kupatilo i ostava ispod stepenica . Na gornjem nivou je jedna veca soba sa kupatilom i dve manje sobe koje dele drugo kupatilo , dve terase, dva garazna mesta.\nAgencijska provizija je u skladu sa našim opštim uslovima poslovanja.


Opozicija u Nigeriji traži prekid prebrojavanja glasova sa izbora - Svet - Dnevni list Danas\nPočetna » Svet » Opozicija u Nigeriji traži prekid prebrojavanja glasova sa izbora\nOpozicija u Nigeriji traži prekid prebrojavanja glasova sa izbora\nGlavna opoziciona stranka u Nigeriji zatražila je danas neposrednu obustavu prebrojavanja glasova sa nedavno održanih predsedničkih i parlamentarnih izbora, dok nezavisna izborna komisija za sada daje prednost dosadašnjem predsedniku Muhamaduu Buhariju.\n0Piše: Beta 26. februara 2019. 21.40\n„Demokratska narodna stranka traži neposrednu obustavu prebrojavanja glasova i saopštavanje rezultata… Tražimo od građana da ne uzimaju u obzir rezultate koje saopštava komisija“, navela je opoziciona stranka koja je optužila vlasti za izbornu krađu.\nPrema navodima te stranke, broj dobijenih glasova koji je osvojio Buhari je veći od broja registrovanih birača u pojedinim delovima zemlje.\nS druge strane izborni štab Buharija saopštio je danas da je prema prvim rezultatima predsednik Nigerije osvojio drugi mandat.\nPredsednički i parlamentarni izbori održani su u subotu.\nIzbori, Nigerija, opozicija\nŠta srpska opozicija može da nauči od izbora u Istanbulu?


Početna strana Novosti Vest i saopštenja Misija OEBS-a pomaže policiji na Kosovu da identifikuje i istraži zločine iz mržnje\nTrainer Steve Wessler speaks at a workshop on hate crimes for high-ranking Kosovo police officers organized by the OSCE Mission in Kosovo, Ferizaj/Urosevac, 19 October 2012. (OSCE/Hasan Sopa) Podaci o fotografiji\nSerija od šest radionica koje su održane širom Kosova a posvećene su identifikovanju, istraživanju i reagovanju na zločine iz mržnje za 90 viših službenika policije na Kosovu, uključujući komandire stanica, zamenike regionalnih direktora i regionalne šefove za operativu, završena je danas u Uroševcu.\nOve radionice je organizovala Misija OEBS-a na Kosovu.\n„Zločini iz mržnje se definišu kao zločini koji su motivisani netolerancijom prema karakteristikama žrtve, bilo da su u pitanju jezik, etnička ili rasna pripadnost, verska ili politička uverenja ili pak kultura. Kao takvi oni utiču na celokupne zajednice,“ – istakla je Kirsten Joppe, šefica sekcije za nadgledanje bezbednosti pri Misiji OEBS-a na Kosovu.\n„Pravovremeno identifikovanje, istraga i na kraju krivično gonjenje počinilaca zločina iz mržnje je od suštinske važnosti za sprečavanje njihovog ponavljanja i eskalacije. Sve ovo zahteva veštine i snažnu posvećenost policije i pravosuđa.“\nOd kraja 2011. godine Misija OEBS-a na Kosovu obučava sudije, tužioce i policijske službenike kako da odgovore na zločine iz mržnje. Pored toga, OEBS je razvio kurs o borbi protiv zločina iz mržnje koji je uključen u osnovnu obuku za policajce na kosovskoj Akademiji za javnu bezbednost.\nMisija OEBS-a na Kosovu ima mandat u zaštiti i unapređenju ljudskih prava, demokratiji i razvoju sektora javne bezbednosti.


Tadić raspisao parlamentarne izbore za 21. januar 2007. godine.\nRokovi za izborne radnje počinju da teku od dana stupanja na snagu odluke o raspisivanju izbora, po objavljivanju u Službenom glasniku.\nTadić je ocenio da je donošenje ustava i ustavnog zakona proizvod kompromisa jer je za svaku odluku bila potrebna dvotrećinska većina, odnosno nijedna stranka sama nije mogla da izglasa bilo kakvu odluku. Svako je morao da odustane od svojih početnih zahteva, makar po malo, rekao je Tadić novinarima nakon raspisivanja izbora.\nUpitan koliko raspisivanje izbora može da utiče na odlaganje odluke o statusu Kosova, predsednik Srbije je rekao da misli da je "takva odluka već doneta, tako da nema posebnih uticaja ovog trenutka odluka o raspisivanju izbora". U Skupštini Srbije u noći između četvrtka i petka usvojen je i proglašen Zakon o sprovođenju ustava, kojim se utvrđuje da će predsednik Srbije raspisati parlamentarne izbore tako da se održe najranije u roku od 60 a najkasnije u roku od 120 dana od dana stupanja zakona na snagu.\nPredsednički, pokrajinski i lokalni izbori trebalo bi da budu raspisani do 31. decembra 2007. godine, odnosno nakasnije 60 dana od stupanja na snagu sistemskih zakona. U slučaju predsedničkih izbora, reč je o zakonima kojim se uređuju položaj i izbori za predsednika Republike, odbrana i Vojska Srbije, spoljni poslovi i službe bezbednosti. Izbor predsednika Republike smatraće se prvim izborom, u smislu odredbe ustava da niko ne može više od dva puta da bude biran za predsednika Republike.


Polemika o ekološkim temama i Nedimu Sejdinoviću – NovostiDana.rs\nOn je ukazao i da prethodnih nekoliko desetina godina nije u „ovoj meri“ bilo plastičnog otpada, a da je u seoskim domaćinstvima uglavnom bio razgradiv otpad.\nOn je naveo da bi „operateri“ imali interes da svaki kilogram otpada „udje u deponiju i da od toga naprave novac“.\nŠef poslaničke grupe Srpske napredne stranke Aleksandar Martinović povezao je temu ekologije i sa ekonomijom i posetom predsednika Srbije Aleksandra Vučića Kazahstanu, a potom spomenuo i Nedima Sejdinovića i intervju koji je dao za portal Istinomer, a u kome je naveo da je „Vučić pokrenuo sezonu lova na veštice, strane plaćenike, izdajnike, mudžahedine, ustaše, agente stranih službi itd“.\nOn je kazao i da se nada da gradjani shvataju ko radi svakoga dan u njihovom ineteresu, a ko n“e radi ništa i ko širi paniku dezinforacije i svakoga dana kuka, a u životu za Srbiju nije uradio ništa dobro, pa čak ni za svoju profesiju“.\nPolicija zaplenila 800.000 evra za koje se sumnja da potiču od transfera fudbalera u Belgiji\nMinistar Stefanović: U Srbiji za tri odsto manje kriminala


Obeležavanje Dečje nedelje - BOSIS, Valjevo, štampana i kaširana kartonska ambalaža\nBosis FAMILYBosisićiKompanijske novosti\nPočetak jeseni nas podseća da je prva nedelja oktobra rezervisana za decu\nNepovoljna epidemiološka situacija nas je sprečila da se tradicionalno za dečju nedelju družimo, pa ćemo ovu nedelju posvećenu Bosisićima obeležiti na nešto drugačiji način!\nNakon lepog i sunčanog vikenda, olovke i bojice u ruke, jer za vas imamo novi zadatak 🙂\nKakva biste vi pravila imali i šta biste radili da ste vi neki veliki šef ili direktor? 🙂\nCrteže, fotke, pravila i vaše zamisli možete podeliti sa nama, tako što ćete ih poslati na csr@bosis.rs, jer “Podeljena sreća dva puta je veća!”\n#dobroupakovano #bosis #BosisValjevo #dečjanedelja\nKategorija: Bosis FAMILY, Bosisići, Kompanijske novosti 2. oktobra 2020.\nPrethodnoPrethodna vest:Oftamološki pregled za zaposleneSledećeSledeća vest:Praktičnim primerom osvežavamo znanja i uvežbavamo spremnost za pružanje prve pomoći\nBosis obeležio Svetski dan borbe protiv dijabetesa\n270 dana bez povrede na radu!\nResertifikaciona provera sistema upravljanja\nDualno obrazovanje – veza privrede i prosvete\nNovi ugovori za nova zaduženja i još bolje rezultate\nPraktičnim primerom osvežavamo znanja i uvežbavamo spremnost za pružanje prve pomoći


Prijavite se za nagradu za internacionalne istraživače u Evropi - Omladinski Resursni Centar Tuzla\nsep 12, 2021 | Novosti\nEvropski istraživački savjet (European Research Council – ERC) objavljuje poziv za sve potencijalne istraživače iz cijelog svijeta. Bespovratna finansijska sredstva dodjeljivaće se za nezavisna istraživanja sprovedena u Evropi.\nEvropa trenutno nudi nedovoljno mogućnosti mladim istraživačima da razviju samostalne karijere i naprave prelaz od rada pod nadzorom mentora, ka samostalnom istraživanju. Ovaj problem dovodi do gubitka istraživačkih talenata u Evropi. ERC početne nagrade, imaju za cilj podržati naučnike koji se ističu i koji spremaju uspostaviti istraživački tim kako bi sproveli samostalno istraživanje u Evropi.\nU idealnom slučaju, kandidati bi trebali imati dvije do sedam godina iskustva, nakon završenih doktorskih studija i dokaz o naučnim djelatnostima koja imaju potencijal. Kandidati svih nacionalnosti pozivaju se da se prijave za dodjeljivanje nagrade.\nAplikacije podnosi glavni istraživač zajedno sa ili u ime institucije domaćina. Kada nađete konkurs koji Vama odgovara, treba da priložite potrebne administrativne obrasce, predlog istraživanja i dopunska dokumenta. Sve detalje možete naći na zvaničnoj stranici.


Magazin START - Naučni skup "Geo-Expo 2017. - Geotehnika, saobraćajnice i zaštita okoline"\nSARAJEVO, 26. okt 2017\nNaučno - stručni skup "Geo-Expo 2017. - geotehnika, saobraćajnice i zaštita okoline", koji je okupio više od 150 učesnika, održava se danas i sutra u Sarajevu, u organizaciji Društva za geotehniku u BiH.\nNa tom skupu pored učesnika iz BiH, prisustvuju i predstavnici iz Hrvatske, Srbije, Slovenije, Crne Gore, Makedonije, Japana, Italije, Norveške, Austije, SAD-a, Njemačke, Češke, Austrije, Slovenije i Grčke.\n- U sklopu Geo-Expo-a, četiri pozivna predavača, dva iz Italije i po jedan iz Japana i Norveške, održat će svoja predavanja. Imamo i naučne radove iz Hrvatske, Srbije, Makedonije, Austrije. Pored toga imamo oko 10 kompanija koje izlažu svoju tehnologiju, opremu, usluge i materijalne na Geo-Expo-u. Pored naučnih radova bit će prezentirana stručna izvođenja geotehničkih radova - kazao je Feni predsjednik Društva za geotehniku u BiH Sabid Zekan.\nDodao je da ovo je sedmi po redu Geo-Expo, te da se svake godine ovaj naučno-stručni skup održava u nekom drugom gradu BiH.\n- Naš cilj je geotehnika i članovi našeg društva su inžinjeri koji se bave geotehnikom, odnosno to su inžinjeri geologije, građevinarstva i rudarstva - kazao je Zekan.\nDodao je da će u petak biti organiziran i Okrugli sto "Inženjerstvo u geotehnici (od obrazovanja do prakse)" te zatim stručno-turistički izlet. U subotu je planiran i obilazak Sarajeva i jednog dijela BiH.\n- Cilj je da promoviramo geotehniku, da razmijenimo iskustva, da dosta toga učimo i da prikažemo šta mi radimo a da nam kolege iz inostranstva prikažu šta oni rade, te da promoviramo BiH - kazao je Zekan.\nDruštvo za geotehniku u BiH osnovano je 2008. godine sa sjedištem u Tuzli.


Nova školska godina ipak će početi 31.augusta - SodaLIVE.ba / Već drugu deceniju zajedno!\nNova školska godina ipak će početi 31.augusta\nNova školska 2009/2010 godina na području TK počet će 31 augusta sedam dana ranije od zakonom predviđenog roka.\nIako su učenici na području našeg kantona u osnovne i srednje škole trebali krenuti prvog ponedjeljka u septembru tačnije 7.septembra, odluka je promjenjenja na zahtjev Aktiva direktora Osnovnih škola TK.\nKako doznajemo, prijedlog koji je upućen Ministarstvu obrazovanja TK da nova školska godina počne ranije, iako nije u skladu sa zakonom prihvaćena je od strane resornog ministarstva. Iz Aktiva direktora Osnovnih škola TK, u prijedlogu kojeg su uputili resornom ministarstvu da školska godine počne sedam dana ranije navode da je razlog prekid nastavnih aktivnosti zbog praznika koje slijede u narednom periodu, ekonomske ali i vremenske prilike tokom januara posebno zbog grijanja u onim školama koje nisu priključene na sistem daljinskog zagrijavanja, kazao je Rešad Merdić, predsjednik Aktiva direktora Osnovnih škola TK .\nIstog stava nisu u Sindikatu Srednjeg obrazovanja TK te kako ističu nisu sigurni da je ova odluka donesena u skladu sa Zakonom o osnovnom i srednjem obrazovanju TK, potvrdila je Azra Gazibegović, predsjednica sindikata Srednjeg obrazovanja TK.\nRTV Slon po ovom pitanju kontakrirala je i ured premije Vlade TKm, te smo dobili informaciju da prema Vladi TK nije bilo upućeno bilo kakvo reagovanje vezano za raniji početak školske godine kao i da je ova doluka u nadležnosti resornog ministarstva.\nUrednik 19. Avgusta 2009.\nAJ BA PRIJE CEMO ZAVRSIT DOSADNU SKOLU\nWWP = )……………………………..X3………………….= P..!!!!!!!!!!!!!!!!!!!!!!!!!!!


U Banjaluci će u četvrtak navečer, 26. decembra, biti održana dva skupa, miting opozicije i kontramiting na kome će učestvovati i član Predsjedništva Bosne i Hercegovine Milorad Dodik.\nKao mjesta održavanja mitinga prijavljene su lokacije udaljene nekoliko desetina metara, na lokaciji Parka Mladen Stojanović.\nPolicija je odobrila oba skupa.\n„Policijska uprava Banja Luka nije zabranila održavanje ni jednog od prijavljenih javnih skupova, a policijski službenici izvršiće obezbjeđenje oba javna skupa u skladu sa svojim ovlaštenjima. Pozivaju se građani da svoje stavove izražavaju mirno i dostojanstveno, u skladu sa propisima Republike Srpske, te da se uzdrže od narušavanja javnog reda i mira i drugih oblika nedoličnog ponašanja“, saopšteno je iz banjalučke Policijske uprave na dan najavljenih protesta.\nPolicijska uprava Banjaluka je u saopštenju za javnost navela da su joj podnesena dva zahtjeva i ko su organizatori.\n„Policijskoj upravi Banja Luka, podnesena su dva zahtjeva za održavanje javnog skupa za dan 26.12.2019. godine sa početkom u 18,00 časova u parku Mladen Stojanović. Jedan zahtjev upućen je od narodnih poslanika Narodne skupštine Republike Srpske Draška Stanivukovića, Jelene Trivić i Nebojše Vukanovića, a drugi zahtjev uputilo je Udruženje 'Čast otadžbine' Beograd“, navodi se u saopštenju za javnost.\nOpozicija organizuje miting zbog incidenta u Narodnoj skupštini Republike Srpske od utorka, 24. decembra, u kojem je entitetski ministar unutrašnjih poslova Dragan Lukač udario poslanika Partije demokratskog progresa Draška Stanivukovića, te zbog usvojenog Programa reformi.\nMinistar policije RS fizički napao opozicionog poslanika\nNa web stranici Udruženja „Čast otadžbine“ navodi se između ostalog da se bave „organizovanjem skupova udruženja i organizacija Srba rodom ili poreklom iz Srbije, Republike Srpske, BiH, Srpskih krajina, Makedonije, Crne Gore i drugih zemalja“.\nPrecizira se da je cilj skupova „druženja članova, organizovanja zabavnih, kulturnih, naučnih i rekreativnih aktivnosti, u cilju negovanja i očuvanja srpske istorijske i kulturne baštine“ ali i „pružanje pomoći u rešavanju problema srpskog naroda u oblasti privrede, nauke, kulture, sporta, zdravstva, prosvete, informisanja, humanitarnih, i drugih važnih pitanja“.\nMitingu i kontramitingu prethodila je Posebna sjednica u Narodnoj skupštini Republike Srpske na kojoj se, 23.decembra, raspravljalo o Programu reformi Bosne i Hercegovine koji je isti dan poslan u sjedište NATO-a u Briselu.\nPotvrđeno za RSE: Bh. Program reformi u Briselu\nOpozicioni poslanici optužili su člana Predsjedništva BiH Milorada Dodika da je potpisom na Program reformi BiH narušio Rezoluciju o vojnoj neutralnosti Republike Srpske iz 2017. godine, te pristao na ulazak Bosne i Hercegovine u NATO.\nDodika su, na sjednici Skupštine RS, 23. decembra, optužili i da je poslanicima predočio lažan dokument, a ne onaj koji je otišao za Brisel.\nDodik, međutim, tvrdi da u Programu reformi nema, kako kaže, nijedne riječi o nastavku kretanja Bosne i Hercegovine u NATO savez.\nPredsjedništvo Bosne i Hercegovine, na vanrednoj sjednici 19. novembra usvojilo je Program reformi BiH.


Na samom početku treba naglasiti da bezbjednost ranjivih učesnika u saobraćaju u velikom stepenu zavisi baš od njihovog ponašanja. Kulturno se ponašati u saobraćaju znači ponašati se u skladu sa saobraćajnim propisima i pravilima, uz međusobno uvažavanje i obzirnost prema drugim učesnicima u saobraćaju, s posebnom pažnjom na najugroženije i najmanje zaštićene učesnike.\nRanjivim učesnicima u saobraćaju se gotovo bez izuzetka smatraju učesnici van motornih vozila u saobraćaju, među koje spadaju: pješaci, biciklisti i vozači motornih dvotočkaša, ali prema široj definiciji i starije nepažljive osobe, djeca, osobe u invalidskim kolicima, osobe sa oštećenjem vida i sluha, i korisnici rolera i skejtbordova.\n”Jaki” (motorizovani) učesnici usaobraćaju imaju obavezu da budu veoma pažljivi prema ranjivim učesnicima u saobraćaju,naročito prema djeci, starijim osobama i invalidima. Dovođenje u opasnost ranjivih učesnika usaobraćaju postalo je težak prekršaj, koji se strogo kažnjava.\nNajveću stopu smrtnosti u drumskom saobraćaju u svijetu za sada imaju korisnici motornih vozila na dva točka. Rizik od stradanja prilikom vožnje motocikla ili mopeda po pređenom kilometru veći je 20 puta od rizika prilikom vožnje automobila. Rizik od stradanja u saobraćaju po pređenom kilometru više od 9 puta veći je kod pešaka nego kod putnika u automobilima, a više od 7 puta veći je kod biciklista nego kod putnika u automobilima (ETSC, 2003c). Pored toga, težina povreda ranjivih učesnika u saobraćaju takođe je veća nego kod putnika u automobilima.


U JEKU KORONE, STEVANDIĆ ODLUČIO ZABAVITI NAROD CIRKUSIRANJEM: "Neozbiljnost FBiH provocira izlazak MUP-a RS na entitetsku granicu?" - ArmijaRBiH.com\nŠef Tima za praćenje preporuka i mjera Republičkog štaba za vanredne situacije Nenad Stevandić rekao je da na graničnim prelazima na području Federacije BiH (FBiH) u vezi sa preduzetim mjerama za suzbijanje virusa korona vlada kompletna neozbiljnost, te je izrazio nadu da takvo neodgovorno ponašanje nije provokacija Republici Srpskoj da izvede svoju policiju na međuentitetsku liniju.\n“Ne znam da li je to rezultat neozbiljnosti i neodgovornosti FBiH, ili je provokacija da bi se izvela policija na međuentitetsku liniju”, izjavio je Stevandić Srni.\nOn je naveo da se ova neozbiljnost FBiH odnosi na loš rad tamošnjih inspekcijskih službi, ali kada je riječ o uspostavljanju karantina na granici u punom kapacitetu.\n“Ima tu i neprisustvovanja ljekara i pisanja nalaza na daljinu. Sve to rezultira sve većim brojem ljudi zaraženih u FBiH i ta neozbiljnost se posebno odražava na Srpsku. Ukoliko tako nastave, oni kompletno rade protiv zdravlja svih stanovnika BiH”, upozorio je Stevandić.\nTim za praćenje sprovođenja mjera Republičkog štaba za vanredne situacije pozvao je danas sve organe FBiH na odgovornije ponašanje i potpunu primjenu važećih mjera, naročito za lica koja prelaze granicu BiH.\nTim je upozorio da će štetu od neodgovornog ponašanja da jednako snose i građani FBiH i Srpske.\n“Nadležni inspekcijski organi FBiH prestali sa izdavanjem rješenja o stavljanju u kućnu izolaciju, od federalnih inspektora na graničnim prelazima, licima koja imaju prebivalište na teritoriji Srpske, a u BiH dolaze preko graničnih prelaza na teritoriji FBiH”, saopšteno je ranije iz Biroa Vlade Srpske za odnose sa javnošću.\n← Bitka za Vozuću 1995. godine iz pera srpskog novinara – “takvoj sili nismo se mogli oduprijeti”\nUstaše ne miruju: Pogledajte koja je poruka istaknuta na ulazu u Split →


Vreme 821 - Navigator: Umrezavanje Srbije\nPriličnu buru na srpskom internetu izazvala je prošlonedeljna najava akcije koju predvodi Telekom Srbija u saradnji sa Komtrejdom i lokalnim ogrankom Majkrosofta. Reč je o nameri da se Telekomovim pretplatnicima omogući kupovina računara (Komtrejdovog, sa Majkrosoftovim legalnim softverom) na rate, koje bi se plaćale kroz telefonski račun. Uz računar ide i internet priključak po povoljnoj ceni. Tamo gde postoje mogućnosti nudiće se ADSL, tamo gde nema boljeg, povezivaće se modemski, kao u prošlom veku. Mesečno bi pretplatnik plaćao minimalno 27 evra za osnovnu konfiguraciju, pa puta 18 rata, plus mesečni račun za internet (od 500 do 2900 dinara).\nKorisnici interneta u Srbiji podelili su se po pitanju ove akcije. Jedni smatraju da je reč o dobroj ideji koja će računare i internet približiti i onima koji za to do sada nisu imali mogućnosti. Redovno plaćanje telefonskog računa trebalo bi da je dovoljna garancija za ovaj kredit, čak i ako nemate stalan posao i kreditnu sposobnost (u suprotnom akcija sama sebe sabotira).\nDrugi, mora se reći i veći deo srpskih netizena, o ovoj akciji misle sve najgore, počev od ubeđenja da Telekom samo širi i zloupotrebljava svoj monopol do toga da je izbor partnera krajnje sumnjiv. Naravno, mnogo gorkih reči upućeno je Telekomu zbog trenutne slabe ponude ADSL-a, uz strepnju da će ova akcija dotući male internet provajdere.\nNeke stvari pokušali smo da razjasnimo sa Telekomovom Direkcijom za usluge, koja ovu akciju vodi, i tamo nam je rečeno da su se za ove partnere opredelili jer je reč o najjačim kompanijama u svojim oblastima, što je po Telekomu garancija uspeha akcije. Što se raširenosti ADSL priključaka tiče, Telekom namerava da njihov broj u 2007. sa sadašnjih 26.000 poveća na 250.000 (udesetostruči, dakle), uz veru da će im u tome pomoći i mali provajderi. To bi bio odgovor i na onaj deo pitanja o gaženju malih.\nLično, spadam u "delimično neumreženu" Srbiju. Do mene ADSL nije stigao (nema mogućnosti, još uvek), iako bih od mesta gde stanujem do Direkcije za usluge mogao da hodam na rukama, a u toj disciplini sam dosta nevešt. To me ostavlja na milost i nemilost malim provajderima, u mom slučaju kablovskom internetu. E, tu se ja razilazim sa većinom onih koji kritikuju Telekom i strahuju od njegove buduće pozicije na tržištu.\nUmesto da kukaju, mali provajderi mogli bi da porade na sopstvenim uslugama, tehničkoj podršci, sopstvenim sajtovima i uopšte svim mogućim servisima koji bi korisnika učinili "zavisnim" od njih. Telekom, kao velika i inertna kuća, tu ne bi mogao da im parira, baš kao što se čovek ne upućuje u hipermarket za svaku kupovinu, već bira najboljeg lokalnog bakalina.\nNajbolje iz cele ove akcije svakako je opredeljenje Telekoma da razvija brzi internet, što korisnike može samo da raduje. Jer, budući da je faktički još uvek monopolista, Telekom bi mogao da se zadovolji skupom naplatom već postojećih usluga. Mana akcije, po meni barem, jeste što se za kompjuter mora platiti učešće od 20 odsto, što će odbiti neke od potencijalno zainteresovanih.\nŠto se ostalih obećanja tiče, moraćemo da sačekamo da vidimo šta će se od toga i kada ostvariti, ali to i nije neki problem. Onaj ko u Srbiji koristi internet naučio se do sada da bude vrlo strpljiv.


Majstorović: Realno je da dobijemo status kandidata\nBEOGRAD - Realno je očekivati da će Evropska komisija 12. oktobra preporučiti da Srbija dobije status kandidata u Evropskoj uniji, izjavio je danas zamenik direktorke Kancelarije za evropske integracije Vlade Srbije Srđan Majstorović.\nStrategija: Država ne može biti vlasnik medija\nBEOGRAD - Država ne može biti vlasnik javnih glasila, navodi se u Srategiji razvoja sistema javnog informisanja u Srbiji do 2016. godine, koja je danas objavljena na sajtu Vlade Srbije.\nBanjac: Vlada sutra o poskupljenju gasa\nBEOGRAD - Vlada Srbije mogla bi sutra da razmatra predlog o poskupljenju gasa za 15 odsto, izjavio je pomoćinik ministra za infrastrukturu i energetiku Srbije Miloš Banjac.\nVlada vraća dugove javnih preduzeća\nBEOGRAD - Vlada Srbije usvojila je predlog zakona kojim država vraća dug više javnih preduzeća ustanova koja su podigla kredite od stranih banaka, u ukupnom iznosu od 654,8 miliona evra, 590,4 miliona dolara i 627.341 švajcarski franak.\nVlada povukla sporan amandman u vezi sa restitucijom\nBEOGRAD - Vlada povukla svoj amandman kojim je bilo predviđeno da se iz prava na restituciju izuzmu samo strani državljani, koji su tokom Drugog svetskog rata bili pripadnici okupacionih snaga.\nBEOGRAD - Vlada Srbije povukla je iz skupštinske procedure predloženi zakon o rehabilitaciji zbog čega će republički parlament danas raspravljati o predloženom zakonu o zaštiti poslovne tajne, a ne o rehabilitaciji.\nBEOGRAD - Vlada Srbije najoštrije je osudila izjave predstavnika privremenih organa vlasti u Prištini kojima se najavljuje primena sile na severu Kosova i Metohije 16. septembra, na način\nAranžman sa MMF od milijardu evra\nBEOGRAD - Vlada Srbije postigla je dogovor o novom aranžmanu iz predostrožnosti sa MMF-om koji će trajati 18 meseci i omogućiti Srbiji pristup sredstvima od milijardu evra, izjavio je državni sekretar u Minsitarstvu finansija Dušan Nikezić.\nZahtevi tekstilaca i kožara vladi\nBEOGRAD - Predstavnici tekstilne i kožarske industrije zatražili su od Vlade Srbije smanjenje fiskalnih i drugih opterećenja za jačanje poslovanja i konkurencije na tržištu, ukidanje carina na uvoz repromaterijala za proizvodnju koja je namenjene izvozu, podršku države u jačanju likvidnosti i izvoznih poslova


U svakoj fabrici, pogonu, ili skladištu, nije uvek moguće primeniti gotovo rešenje ili gotov proizvod. Zbog toga je Justrite, na zahtev mnogih kupaca, uspostavio sistem izrade određenih proizvoda prema potrebama kupaca. Proizvodi koje je moguće izraditi po porudžbini su sledeći: ...\nKako na najbolji način obeležiti podove? Neko voli farbu, ali farba brzo izbledi, pa se mora obnavljati, mora se skladištiti kao zapaljiva materija, i nije je lako ukloniti kada to želite. Sa druge strane, trake za podove nisu postojane kada preko njih prelaze viljuškari i druga mobilna ...\nTrezor Volga i Capital Safety organizuju akciju za blokatore tipa Rebel koja će trajati do 24. Marta 2015. Akcija podrazumeva specijalne cene ovih proizvoda za modele od 6, 10, 15, 20 i 30 metara dužine. Rebel je najpopularniji standardni blokator za veće visine u industrijskim i ...\nImajući u vidu širenje virusa Ebola koje se događa u svetu, smatrali smo da bi bilo korisno da napravimo kraće uputstvo za sve zainteresovane koji bi želeli da znaju više o ovom potencijalno smrtnom virusu. Od načina prenošenja, do načina zaštite, uputstvo sadrži neophodne ...\nJoš davno smo naučili da fiksne merdevine za izlazak na krov ili platformu moraju imati leđobran. Ali nažalost, on ne može sprečiti pad osobe. Njegova jedina uloga je da omogući korisniku da se nasloni i odmori prilikom penjanja. Ako želite da na efikasan i efektivan način zaštitite ...\nInspekcija Opreme za Zaštitu od Pada\nDIKE Zaštitne Cipele


Google razvio alat koji će pomagati nastavnicima da „ulove” plagijate - TopVesti.rs\nNajskuplji ikad: Novi Mec Pro po ceni stana ili BMW\nVojska Srbije predstavila PVO sistem MTU-4M koji je opremljen LPRS „Strela-2M“ i „Igla“\n„Roskosmos“ predložio dve varijante raketa za let na Mesec\nRusija stvara novo radarsko polje koje otkriva i „nevidljive“ lovačke avione\nNovi Apple računar skuplji od BMW-a\nNovosađani napravili video igricu koja osvaja svet\nRuski automehaničari pretvorili Fiat Uno u čudo na osam točkova\nNovosađani napravilli video igricu koja osvaja svet\nDva ruska lovca Su-35 presrela izraelske borbene avione na jugu Sirije\n„Kalašnjikov“ objavio snimak uporednog testiranja AK-12 i M4\nArktički štit: Zapolarje će biti premreženo dalekometnim „Trijumfima“\nKosmička opservatorija „Spektr RG” počela sa skeniranjem svemira\nPosetiocima Beogradske tvrđave aplikacija i na kineskom i turskom jeziku\nSrpsko Ministarstvo odbrane planira da Mi-35M pretvori u teške leteće topovnjače\nStartit | pre 4 meseci\nRad učenika će biti upoređivan sa stotinama milijardi veb stranica i desetinama miliona knjiga, ali i sa radovima učenika iz iste ustanove. Google je nekoliko svojih proizvoda skupio u jedan paket, omogućio veći stepen prilagođavanja potrebama nastavnika i učenika i nazvao ga Google for Education . Njemu pojedinci i ustanove mogu da pristupe preko\nNastavnici i profesori imaće lakši posao prilikom pronalaženja plagijata, ali će i učenici i studenti imati mogućnost da lakše prepoznaju da li su slučajno kopirali nečiji rad, jer će im u tome pomoći novi Google-ov Assigments alat, koji predstavlja unapređenu verziju njegovog CourseKit softvera. Na svom osnovnom nivou, ovaj softver omogućava nastavnicima\nNastavnici i profesori imaće lakši posao prilikom pronalaženja plagijata, ali će i učenici i studenti imati mogućnost da lakše prepoznaju da li su slučajno kopirali nečiji rad. U tome će im pomoći novi Google-ov Assigments alat, koji predstavlja unapređenu verziju njegovog CourseKit softvera. Na svom osnovnom nivou, ovaj softver omogućava nastavnicima\nNastavnici i profesori imaće lakši posao prilikom pronalaženja plagijata , ali će i učenici i studenti imati mogućnost da lakše prepoznaju da li su slučajno kopirali nečiji rad. U tome će im pomoći novi Google-ov Assigments alat , koji predstavlja unapređenu verziju njegovog CourseKit softvera. Na svom osnovnom nivou, ovaj softver omogućava nastavnicima


Evropska komisija je u okviru inicijative za rešavanje problema dvostrukog kvaliteta prehrambenih namirnica u članicama EU objavila studiju koja pokazuje da jedna trećina proizvoda u istom ili sličnom pakovanju ima različit kvalitet ili sastav.\nNa osnovu prijava građana EU koji su se poslednjih godina žalili na postojanje različitog kvaliteta namirnica koje se prodaju pod istim brendom u različitim zemljma članicama, Evropska komisija je napravila studiju analizirajući preko 1.400 proizvoda u 19 zemalja članica.\nStudija pokazuje da se 9 odsto upoređenih proizvoda razlikuje po sastavu, iako je prednja strana pakovanja bila identična. Istovremeno, 22 odsto proizvoda sa drugačijim sastavom imalo je sličnu prednju stranu pakovanja, navode u Komisiji.\nU Evropskoj komisiji naglašavaju da studija nije pokazala dosledan geografski obrazac.\nS jedne strane, srećan sam što nisu pronađeni dokazi o podeli Istoka i Zapada u sastavu brendiranih prehrambenih proizvoda, ali i zabrinut zbog činjenice da jedna trećina testiranih proizvoda ima različite kompozicije, iako su identični ili slično brendirani, izjavio je komesar za obrazovanje, kulturu i sport Tibor Navračić.\nU Evropskoj komisiji navode da na jedinstvenom evropskom tržištu ne sme biti dvostrukih standarda, a nacionalne vlasti i organizacije potrošača se pozivaju na saradnju. Novim zakonima koji kažnjavaju dvostruki kvalitet ojačali smo ulogu i prava potrošača i imamo na raspolaganju instrumente za okončanje ove prakse. Evropski potrošači će moći da obavljaju svoje kupovine sa punim poverenjem da kupuju ono što vide, kaže evropska komesarka za pravdu, potrošače i ravnopravnost Vera Jurova.\nEvropska komisija obezbedila je budžet od 1,26 miliona evra za jačanje kapaciteta organizacija potrošača, testiranje proizvoda i identifikaciju potencijalno obmanjujućih proizvoda u praksi.


Hrvatska druga u EU po fakturisanju u evrima | Nova Ekonomija\nHrvatska druga u EU po fakturisanju u evrima\nHrvatska je u 2020. godini bila država članica EU sa drugim najvećim udelom u trgovini robom fakturisanom u evrima, sa udelima znatno iznad proseka Evropske unije i za uvoz i za izvoz, pokazuju podaci Evrostata.\nUpotreba evra u fakturisanju trgovine robom izvan Evropske unije u Hrvatskoj za uvoz i za izvoz povećala se od 2016. do 2020. godine, a od 2018. godine više od polovine uvezene hrvatske robe i više od trećine hrvatske robe izvezene u zemlje van EU fakturisano je u evrima.\nPrimećuje se da evro igra dominantnu ulogu u robnoj razmeni za Hrvatsku koja se nalazi iznad proseka Evropske unije za trgovinu robom van EU u evrima.\nZa uvoz, evro je bio najkorišćenija valuta u Hrvatskoj (56,8 odsto u poređenju sa 38,2 odsto u EU), sledi dolar (40,9 odsto u poređenju sa 48,1 odsto u EU), a ostale valute su činile 2,3 odsto u poređenju sa 13,8 odsto u EU.\nŠto se tiče izvoza, upotreba evra u Hrvatskoj bila je još veća (71,9 odsto u poređenju sa 47,5 odsto u EU), sledi dolar (16,2 odsto u poređenju sa 29,4 odsto u EU), dok su sve ostale valute učestvovale sa 11,8 odsto u poređenju sa 23,2 odsto u EU.\nOvi podaci su objavjeni povodom izveštaja Evropske komisije o konvergenciji za 2022. godinu u kojem se navodi da Hrvatska ispunjava sve kriterijume za ulazak u evrozonu.\nKomisija je predložila Savetu da Hrvatska usvoji evro 1. januara 2023. godine, a Savet EU će konačnu odluku o uvođenju evra u Hrvatskoj doneti u prvom delu jula ove godine, nakon što se sprovedu potrebne procedure.


Od 1. juna kreće prijava za pomoć za vakcinisane, procedura "gotovo identična" kao prilikom prijave za 60 evra | (Vesti - 25.05.2021) Novi Sad\n25.05.2021 u 12:14h\nOd 1. juna kreće prijava za pomoć za vakcinisane, procedura "gotovo identična" kao prilikom prijave za 60 evra\nSvi građani naše zemlje koji u Srbiji do 31. maja prime makar i prvu dozu vakcine protiv korona virusa imaće pravo na finansijsku pomoć države u iznosu od 3.000 dinara.\nPrijava za ovu novčanu pomoć počinje početkom sledeće nedelje, tačnije 1. juna. Poslednji dan za prijavu je 15. jun, a pare na račune građana u bankama država će isplatiti u periodu od 12. do 20. juna, piše "Blic".\nTo praktično znači da će i za 3.000 dinara za vakcinisane biti potrebno ostaviti sledeće podatke: JMBG, broj lične karte i naziv u kojoj imate otvoren račun. Ukoliko nemate račun u banci, u prrijavi je potrebno samo navesti naziv banke i račun će vam biti automatski otvoren, navodi beogradski list.\n– Svi podaci o vakcinisanju već su dostupni resornim institucijama, tako da će prijava biti gotovo identična prijavi za 60 evra na koju imaju pravo svi punoletni građani – kaže izvor "Blica" u Nemanjinoj 11.\n31.05.2021. - Od sutra kreće prijavljivanje za pomoć od 3.000 dinara za vakcinisane građane\nPovezane teme finansijska pomoć novčana pomoć pomoć za vakcinisane vakcina protiv korona virusa vakcinacija vakcinisani građani


I državni službenici napuštaju BiH – najviše odlaze IT stručnjaciBh-index | Bh-index\nU BiH je posebno izražen problem odlaska IT stručnjaka, odnosno ljudi informatičke struke, uz opozorenje da to može da ugrozi funkcionisanje velikog broja razvijenih sistema, odnosno softverskih aplikacija i baza podataka koji pružaju podršku svim institucijama BiH.\nPosao u institucijama Bosne i Hercegovine očigledno je atraktivan samo za funkcionere i rukovodeće državne službenike s primanjima od nekoliko hiljada maraka, dok oni ostali u posljednje vrijeme masovno napuštaju službu i odlaze na veću platu.\nGeneralni sekretarijat Vijeća ministara BiH je sva svoja ministarstva i predsjedavajućeg Denisa Zvizdića upozorio na ovaj problem, uz napomenu da je pojava postala još izraženija nego ranijih godina.\n“Tako je na primjer u prošloj godini 46 državnih službenika dobrovoljno istupilo iz državne službe, a ukupno šest ih se nije vratilo s neplaćenog odsustva koje im je odobreno radi stručnog usavršavanja koje nije obuhvaćeno organizovanim oblicima obuke koje provode institucije BiH, a koje doprinosi usavršavanju državnog službenika za obavljanje poslova u službi. Želimo istaći da je do sada u ovoj godini već 40 državnih službenika dobrovoljno istupilo iz državne službe, od čega se tri službenka nisu vratila s odsustva koje im je određeno radi edukacije”, navodi se u dopisu koji je u posjedu Srpskainfo.\n“Valja primjetiti da se IT stručnjacima ne odobrava dodatak na platu koji je zakonska mogućnost, što zajedno sa višedecenijskim negativnim trendom plata u institucijama BiH (koje su generalno niže i od entitetskog i od kantonalnih nivoa) i promijenjenim stanjem na tržištu u privatnom sektoru, čini institucije BiH izuzetno neatraktivnim za ovu vrstu stručnjaka, koji su za njihovo funkcionisanje neophodni”, navodi se u informaciji.\nA, nisu IT stručnjaci jedini koji odlaze iz institucija BiH, jer je taj trend izražen i među pripadnicima Oružanih snaga BiH, policajacima u policijskim agencijama na nivou BiH, uglavnom zbog posla u inostranstvu.\nTakođer, od 1. januara do 31. oktobra ove godine Agencija za državnu službu Bosne i Hercegovine (ADSBiH) je objavila da je 78 službenika napustilo službu.\n– Za isti period 78 državnih službenika je napustilo državnu službu, i to najviše po osnovu dobrovoljnog istupanja – rečeno nam je u Agenciji.\nPrema podacima iz oglasa za posao koje objavljuje Agencija za državnu služu BiH, plata stručnog savjetnika je 1.298 KM, višeg stručnog saradnika 1.117 KM, a stručnog saradnika 998 KM. Istovremeno, BiH je prava meka za direktore, poslanike, delegate, ministre i članove Predsjedništva BiH koji zarađuju od 3.000 pa čak i do 7.000 KM mjesečno.


Muftija Zukorlić: 'Autonomija, ravnopravnost i Srbija će nam biti otadžbina'\nNaslovnica NAJNOVIJE Islamska zajednica Muftija Zukorlić: ‘Autonomija, ravnopravnost i Srbija će nam biti otadžbina’\nMuftija Zukorlić: ‘Autonomija, ravnopravnost i Srbija će nam biti otadžbina’\nSandžak – Sandžački muftija Muamer ef. Zukorlić ne odustaje od stava da Sandžak mora da dobije određenu autonomiju i tvrdi da su Bošnjaci spremni da na Srbiju gledaju kao na otadžbinu samo ako ih ona prizna kao ravnopravne građane.\n“Većina prihvata Srbiju kao svoju domovinu, a domovina je tamo gdje postoji bezbjednost i iste mogućnosti. Međutim mi nismo prihvaćeni kao ravnopravni”, kaže muftija Zukorlić u intervjuu za bečki dnevnik “Standard”.\nPodsjetio je da Bošnjaci sa emocijama gledaju na Bosnu i Hercegovinu kao svoju otadžbinu, ali dodaje da se tu ne radi o faktičkoj matici.\nZato će se, kaže, zalagati da se Bošnjačko nacionalno veće, iako nije nadležno, bavi pitanjem Sandžaka koje je u srpskom Ustavu otvoreno pitanje.\nBošnjačko nacionalno veće je jedini organ Bošnjaka i ima pravo da ih zastupa, smatra Muftija koji ne odustaje od stava da Sandžak mora da dobije određenu autonomiju.\nKaže da ne postoji program kako bi to trebalo da izgleda, ali tvrdi da Bošnjaci žele da se to pitanje riješi kroz dijalog.\n“Sandžak ima negativne posljedice po stabilnost svih i mora dobiti određenu autonomiju”, rekao je Zukorlić koji tvrdi i da je referendum o usvajanju aktuelnog Ustava fabrikovan.\n“Mi emocijalno gledamo na Bosnu i Hercegovinu kao našu otadžbinu, ali ne radi se o faktičnoj matici. Spremni smo da na Srbiju gledamo kao na otadžbinu, ako nas Srbija prizna kao ravnopravne građane”, rekao je Zukorlić.\nOn je istakao da se to ne može porediti sa Srbima u Bosni i Hercegovini, jer oni Bosnu isključuju kao svoju domovinu, što Bošnjaci u Srbiji ne rade, a za nepoverenje prema Srbiji bi “imali mnogo razloga, ako se sagleda šta se desilo proteklih 100 godina”.\nUpitan za nedavni marš “muftijine vojske” u Novom Pazaru, Zukorlić je ponovio da je to bio performans, ali i “provokacija kojom je trebalo državi da se skrene pažnja”. Dodao je potom da je reč “o kulturnoj, a ne vojnoj provokaciji”, kao i da je želeo da formira vojsku učinio bi to, kaže, u šumi, a ne na ulicama.


Član predsedništva Socijalističke partije Srbije Novica Tončev izjavio je da još razmišlja o odlasku iz partije, ali da nije siguran u to, jer veruje da još ima vremena da se predsednik stranke Ivica Dačić "urazumi i sačuva partiju".\n- Moj predsednik Ivica Dačić još ima vremena da se urazumi, da čuje glas razuma koji dolazi izvan Beograda i da pokuša da sačuva partiju i dosadašnje glasače. A da li će u tome uspeti, to već nije pitanje za mene - rekao je Tončev za "Politiku".\nOn kaže da je za poslednjih nekoliko dana primio oko 150 poziva iz 68 lokalnih odbora što dokazuje koliko je situacija "dramatična".\nPrema njegovim rečima, "lokalni socijalisti" su "vredna i racionalna politička bića", zbog čega se sa razlogom pitaju zašto su pet godina "crne ovce" i građani trećeg reda.\nTončev i dodao da će podržati predlog da Ana Brnabić bude novi premijer.\nMediji su ranije preneli da Tončev nezadovoljan kadrovskom kombinatorikom oko nove vlade razmišlja o napuštanju partije i formiranju nove stranke, kao i da je kritikovao SPS što državne funkcije deli samo onima sa Dedinja, Senjaka i iz kruga "dvojke".\nSasa M. Ajde molim te Tončev ne pričaj gluposti, nećeš ti nikud iz stranke jer su ovi tvoji prisutni u svakoj vlasti i ti to obilato koristiš za svoje lične intetese.


Tržište rada u okrugu: Opao broj nezaposlenih na evidenciji, ali je veći broj novoprijavljenih nego zaposlenih – Te2 Media | Požarevac vesti, najvažnije vesti, info, društvo, ekonomija, hronika, politika, život, zabava, servisne vesti – Požarevac i Braničevski okrug\nDodeljen ugovor za izgradnju atletskog stadiona u Požarevcu\nIde tender za projektno-tehničku dokumentaciju novog bloka u Drmnu\nTržište rada u okrugu: Opao broj nezaposlenih na evidenciji, ali je veći broj novoprijavljenih nego zaposlenih\nOvo je pokazatelj statistističkih podataka tržišta rada za čitav braničevski okrug u septembru. 1 min\nBroj nezaposlenih na evidenciji Nacionalne službe za zapošljavanje u okrugu je u septembru bio manji za 444 lica nego u avgustu. Međutim, tokom ovog meseca veći je bio broj novoprijavljenih na evidenciju u odnosu na broj zaposlenih sa evidencije za 29 osoba.\nOvi pokazatelji nisu isti za sve teritorijalne jedinice u okrugu, tako da pozitivan rezultat u zapošljavanju u odnosu na priliv novih osoba na evidenciju imaju Požarevac (bez Kostolca), Petrovac na Mlavi, Kučevo, Žabari i Golubac u kojima je zajedno broj zaposlenih u odnosu na novoprijavljene bio veći za 41 lice.\nS druge strane, samo u Velikom Gradištu je broj novoprijavljenih u odnosu na zaposlene veći za 38 ljudi.\nUkupno je tokom septembra sa evidencije zaposleno 397 lica.\nInače, ukupan broj osoba na evidenciji nezaposlenih u okrugu je uvećan u odnosu na septembar 2020.godine za 300 osoba.\nNajveći broj ljudi u okrugu na evidenciji boravi jednu do dve godine, najučestalija starosna dob je od 45 do 49 godina, a najveći broj prijavljenih nezaposlenih je sa I stepenom stručne spreme.\nGradi se i širi: U planu izgradnja novih apartmana na Srebrnom jezeru\nGrade skoro dva kilometra kanalizacije u 6 ulica u Kostolcu\nPitate se kada će 20 evra, evo datuma\nUz ograđivanje prostora, rasveta i video nadzor za buduću slobodnu (carinsku) zonu


EPuS Leskovac » Trčimo za preduzetnički jug Srbije – zajedno…!\nPartneri na važnom poslu, a to je TRKA ZA PREDUZETNIČKI JUG SRBIJE, Kuća klastera iz Niša, EPuS Leskovac/Klaster Aktivator i VPŠSS Leskovac otvorili su 26. januara 2018. godine nove mogućnosti za srpsko-danski poslovni most koji će povezivati privrednike i investitore juga Srbije i Danske!\nPoseta delegacije Ambasade Kraljevine Danske u Beogradu, na čelu sa N.E. Ambasadorom, otvaranje Trening centra za omladinsko preduzetništvo i razvoj klastera na VPŠSS Leskovac, Okrugli stolovi u Nišu i Leskovcu – otvorili su novo poglavlje volonterskog partnerskog projekta TRKE ZA PREDUZETNIČKI JUG SRBIJE.\nNa Okruglom stolu u kabinetu gradonačelnika Leskovca Gorana Cvetanovića Danskom Ambasadoru i Ekonomskom savetniku DK Ambasade predstavljeno je pet kompanija – izvoznika iz Leskovca: PAPRIKA PLUS doo (začinska paprika, beli luk, balzamiko), BUDUĆNOST PROMET doo (užarija), KERAMIKA LESKOVAC doo (sanitarije), JUG-PROM (drugi izvoznik u Srbiji zamrznutog voca i povrca i proizvodjac rakija) i FUNGO-JUG (prerađivač voća, šumskih plodova i pečuraka).\nGradonačelnik Leskovca je upoznao goste sa investicionim mogucćnostima grada i tekućim investitorima i budućim planovima razvoja grada.\nDr Danka Milojković, direktor Kuće klastera je pozvala aktere ekonomskog razvoja sa područja grada Leskovca da podrže program TRKA ZA PREDUZETNIČKI JUG SRBIJE i učestvuju u izgradnji ljudskih kapaciteta kompanija za međunarodno poslovanje i podrže buduce B2B sastanke.\n« Most DK – Južna Srbija (Prethodni članak)\n(Sledeći članak) Završni događaj projekta „Budi drugačiji 2!“ »


Ljekari bez granica: Obavezna neovisna istraga napada na bolnicu\nJedan od ranjenih doktora u napadu na bolnicu Ljekara bez granica u afganistanskom gradu Kunduzu, 6. oktobar 2015.\n"Ljekari bez granica" zahtijevaju nezavisnu istragu američkog bombardovanja bolnice u Kunduzu, u kojoj je ubijeno 22 ljudi. Ova Agencija naglašava kako istraga mora biti neovisna, jer se "ne mogu osloniti na podatke koje bi im pružila vojna istraga koju bi vodili Amerikanci, NATO ili Afganistan".\nBombardovanje bolnice u Kunduzu, američke vojne snage nazivaju "greškom", koja je, kako navode, rezultat tenzije izazvane pokušajima talibana da preuzmu Kunduz.\nGeneral John Campbell, komandant međunarodnih snaga u Afganistanu, u utorak je pred senatskim odborom rekao da su napad zatražile afganistanske snage koje su bile u vezi sa američkim specijalcima na terenu.\n"Da budem potpuno jasan, odluka da se udari iz zraka, je naša i prošla je sve instance američkog lanca komandovanja. Bolnica je bila greška. Mi nikada ne bi namjerno ciljali zaštićenu medicinsku ustanovu", poručio je Campbell.\nAmeričko Ministrastvo pravde, Pentagon i NATO naredili su hitnu istragu. No, predsjednica "Ljekara bez granica", Joanne Liu, odmah je izjavila da se na rezultate istrage koje će oni provoditi, ne može osloniti.\nNaprotiv, na pariškom saslušanju u vezi s tragedijom u Kunduzu, tamošnji šef "Ljekara bez granica" izjavio je kako je "nažalost, siguran, da nije bila u pitanju greška".\n"To nije bio samo napad na našu bolnicu, to je napad na Ženevsku konvenciju. Američki napad na bolnicu u Kunduzu najveći je gubitak života u našoj organizaciji. Deseci hiljada ljudi u Kunduzu sada nemaju ni osnovnu medicinsku uslugu. Danas vam kažem, dosta je! Čak i rat ima pravila", kazala je Joanne Liu U Ženeci na konferenciji za medije.\nParalelno, na saslušanju u američkom Senatu, predsjednik Odbora, senator John McCain je kazao da je naredba za udare morala proći rigorozni postupak, iako su akciju zahtijevale afganistanske snage.\n"Ako smo nešto naučili iz iračke noćne more, onda je to činjenica da ratovi ne završavaju onda kad političari to požele. Jasno je to sada i u Afganistanu. Od kada je predsjednik Obama prošle godine pozdravio kraj borbenih operacija, na bojno polje su stigli militanti Islamske države, a talibani organizirali najveću ofanzivu u cijeloj zemlji", naveo je McCain.\nAmerički ministar obrane Ashton Carter posebno je naglasio žaljenje Pentagona zbog, kako je rekao, incidenta, dodavši da "Američka vojska vodi najveću brigu kako bi se spriječio gubitak nevinih života".\nMeđutim, Carter nije objasnio kako je onda moguće da u punih sat vremena - koliko je bombardovanje trajalo i za koje su se avioni vraćali četiri puta - niko ne otkrije "grešku".\nIzvršna direktorica "Ljekara bez granica", Meinie Nicolai, novinarima u Brusselsu je prenijela svjedočenje njenih ljudi u Kunduzu.\n"Tvrdnje da su ciljali talibane, nisu potvrđene, prema tome su smiješne. Naše osoblje u bolnici nije čulo nikakve borbe u okolini. Bolnica je čuvana, ograđena i tu su bili samo naši ljudi – pacijenti i medicinsko osoblje. I samo su oni žrtve ovih udara", istakla je Nicolai.


Nova premijerka Srbije bit će Ana Brnabić - Čitaj.ba\nČetvrtak, 15 Lipanj 2017 18:46\nNeophodno je sačuvati punu disciplinu u trošenju novca, a povećanjem plata u javnom sektoru i penzija pokazaće se dosadašnji uspjesi, rekao je Vučić i naveo da premijer mora da se bavi daljim smanjenjem stope nezaposlenosti, a cilj je da bude ispod 10 odsto.\nBrnabić je 15. mandatar po redu od 1990. godine kada je u Srbiji uvedeno višestranačje.\nAna Brnabić trenutno obnaša funkciju ministra državne uprave i lokalne samouprave u Vladi Srbije.\nBila je direktor kompanije Kontinental vind Srbija (Continental Wind Serbia - CWS), gdej je radila na realizaciji investicije vreijdne 300 miliona evra u vetropark u opštini Kovin.\nAktivno je učestvovala u osnivanju Nacionalne alijanse za lokalni ekonomski razvoj (NALED) 2006. godine. Uložila je veliki napor u podizanje kapaciteta NALED-a za zastupanje interesa poslovnog sektora, lokalnih samouprava i civilnog društva u Srbiji. Tokom tog angažmana, učestvovala je u uvođenju koncepta lokalnog ekonomskog razvoja u Srbiji i jačanju potencijala opština da unapređuju poslovni ambijent na lokalu, uz aktivnu promociju investicija. Postaje član, a potom i predsjednik Upravnog odbora NALED-a, koji dobija status najveće samostalne privatno-javne organizacije koja se zalaže za unapređenje privrednog ambijenta u Srbiji i koja je u tjesnoj saradnji sa Vladom Republike Srbije doprinijela jačanju konkurentnosti Srbije u međunarodnim okvirima i na Duing biznis listi Svetske banke.


Beko uručio robnu donaciju centru „Čigotica“\nYou are at:Home»Vesti»Beko uručio robnu donaciju centru „Čigotica“\nBeko je uručio robnu donaciju centru „Čigotica“ na prvoj stanici svoje regionalne turneje „Jedi kao šampion“ koja će se tokom maja i juna dešavati u zemljama regiona. U okviru ovog događaja Beko organizuje kulinarske radionice sa poznatim kuvarima, a po receptima iz kuvara „Jedi kao šampion“ koji sadrži recepte po kojima se hrane fudbaleri FK Barselona, kao dobru priliku za roditelje i decu da u svoje jelovnike uvrste zdrave, brze i ukusne obroke. Pored kulinarskih radionica, organizuju se i nagradna takmičenja u pripremi smutija za publiku i fudbalska takmičenja za decu. Osim tih zabavnih sadržaja, posetioci imaju priliku da pogledaju i isprobaju novu liniju ugradne i samostojeće Beko tehnike.\n„Deca jedu što i njihovi heroji – mame i tate, dragi vaspitači i učitelj ili omiljeni fudbaleri. U okolnostima kada je dečija gojaznost ozbiljan problem širom sveta, na svima nama je odgovornost da uspostavljanjem zdravih prehrambenih navika u svojim porodicama stvorimo čvrstu osnovu za decu da se hrane zdravo i odrastaju zdravi, a uz veliku ponudu uređaja sa pametnim i korisnim tehnologijama koje olakšavaju pripremu zdrave hrane, Beko ponosno podržava porodice u celom svetu“istakao je Šerafedin Bala, komercijalni direktor Beko Balkans.\nBeko Čigotica donacija


Delegacija VSTV-a BiH i dužnosnici KS-a o jačanju efikasnosti pravosuđa – TVSA.BA\nNedjelja, 26 Juna, 2022 3:33\nNaslovna/Vijesti/Sarajevo/Delegacija VSTV-a BiH i dužnosnici KS-a o jačanju efikasnosti pravosuđa\nDelegacija VSTV-a BiH i dužnosnici KS-a o jačanju efikasnosti pravosuđa\nUtorak, 16 Marta 2021, 14:32\nDelegacija Visokog sudskog i tužilačkog vijeća Bosne i Hercegovine (VSTVBiH) posjetila je danas Vladu Kantona Sarajevo (KS).\nPredsjednik VSTV-a Halil Lagumdžija, potpredsjednica Sanela Gorušanović-Butigan te direktor Sekretarijata VSTV-a BiH Admir Suljagić i njegov zamjenik Hajro Pošković razgovarali su s premijerom KS Edinom Fortom, ministricom pravde i uprave Lejlom Brčić i ministrom finansija Vlade KS Davorom Čičićem, s fokusom na unapređenje efikasnosti pravosuđa putem saradnje sa predstavnicima izvršne vlasti.\nRazgovarano je o prostornim kapacitetima pravosudnih institucija u KS, imenovanju odgovarajućeg broja sudija i tužilaca i dužini trajanja postupaka u ovim institucijama, te o pitanju tzv. “komunalnih predmeta”.\nUčesnici sastanka su se usaglasili da je potrebno pronaći hitno rješenje za proširenje prostornih kapaciteta Kantonalnog suda u Sarajevu kako bi se mogle imenovati nove sudije i tako unaprijedila efikasnost ovog suda.\nTakođer, zaključeno je da je, kroz saradnju sa kantonalnim komunalnim preduzećima, potrebno pronaći rješenje za smanjenje priliva broja “komunalnih predmeta“ u Općinski sud u Sarajevu, saopćeno je iz VSTV-a BiH.\nMamić: Zatvorsku kaznu služit ću samo u BiH\nMađarski ministar Sijarto uručio donaciju PCR testova za BiH


EU s olakšanjem primila vest o Babčenku, Reporteri bez granica kritikuju insceniranje – NovostiDana.rs\nEU s olakšanjem primila vest o Babčenku, Reporteri bez granica kritikuju insceniranje\nPredsednik Evropskog parlamenta Antonio Tajani i portparolka visoke predstavnice EU Federike Mogerini izjavili su danas da su s „olakšanjem“ primili vest da je novinar Arkadi Babčenko živ, pošto su prethodno osudili njegovo ubistvo kada su to objavile ukrajinske vlasti.\nŠef Službe bezbednosti Ukrajine (SBU) Vasilij Gricak je na današnjoj konferenciji za novinare, na kojoj se neočekivano pojavio i Babčenko, kazao da je smrt novinara bila inscenirana i da je cilj operacije bio da se uhvate oni koji su planirali da ga ubiju.\nUkrajinska policija je juče saopštila da je Babčenko, oštar kritičar politike Kremlja, umro na putu do bolnice pošto je u svom stanu pogodjen višestrukim hicima u ledja.\nAntonio Tajani i Maja Kocijančić portparolka Mogerinijeve su preneli preko svojih Tviter naloga da su s olakšanjem primili vest da je Babčenko živ.\nTajani i Kocijančić su ranije, na vest o ubistvu ruskog novinara, osudili taj „kukavički zločin“ i zatražili brzu i transparetnu istragu.\nOrganizacija Reporteri bez granica (RSF) danas je kritikovala insceniranje smrti novinara Arkadija Babčenka od strane ukrajinskih službi navodeći da je to „za žaljenje“.\nTo što se novinar pojavio živ i zdrav jeste „veliko olakšanje“ ali je „za žaljenje da su se ukrajinske službe igrale s istinom bez obzira kakav im je bio motiv“, rekao je generalni sekretar RSF-a Kristof Deluar.\nDeluar je ocenio da se time ne unapredjuje sloboda medija.\nUkrajinske bezbednosne službe su navele da su zahvaljujući toj operaciji uspele da razotkriju jednu ciničnu provokaciju, odnosno ubistvo Babčenka i da privedu organizatora.\nInsceniranje smrti novinara Arkadija Babčenka da bi se razotkrio navodni pokušaj njegovog ubistva ima presedan u istoriji, 1982. u Francuskoj, rekao je jedan stručnjak za agenciju Frans pres.\nTanase je bio rumunski izbeglica u Francuskoj koga su rumunske bezbednosne službe, čuveni Sekuritate, htele da eliminišu i koga je francuska bezbednosna služba DST zadužena za kontrašpijunažu u Francuskoj sakrila neko vreme predstavljajući da je on mrtav, rekao je taj stručnjak.\nFrancuski DST je držala Tanasea 1982. na skrivenom mestu tri meseca, a njegova žena koja nije bila upućena u plan je prijavila njegov nestanak. Prevaru je otkrio dnevnik „Mate3n de Pari“ (Le Matin de Paris) i ubrzo zatim se Tanase pojavio i održao konferenciju za novinare. Tanase danas ima 72 godine živi u Francuskoj gde radi kao romanopisac, dramaturg i reditelj.


„Moje tišine“ otvorile „Dane Nastasijevića“ – GM Press\n„Moje tišine“ otvorile „Dane Nastasijevića“\nRedakcija 30 oktobra, 2020\t0 Komentara\nPredstavljanjem knjige „Moje tišine“, autora Aleksandre Mišić, juče su počeli „Dani Nastasijevića“, tradicionalna manifestacija koju gornjomilanovačka Biblioteka već deset godina uspešno realizuje.\nAleksandra Mišić autor\nAleksandra Mišić, autor knjige istakla je važnost podsticaja za mlade stvaraoce, učenike i naglasila da nikada ne treba odustajati od pisanja dokle god postoji poriv za tim. Kazala je da su njene pesme obogaćene metaforama i simbolima što rukopis čini višeslojnim bez obzira da li je u pitanju misaona, ljubavna ili deskriptivna poezija. Njene pesme su deo jezičkog eksperimenta budući da obiluju neologizmima i kovanicama, pa mogu biti zahvalne za analizu jezičkih, tvorbenih mehanizama i obrazaca.\nManifestacija „Dani Nastasijevića“ otvorena uz pridržavanje svih preventivnih mera, a o knjizi su osim autora govorili profesori Slobodan Nikolić i dr Vladimir Dimitrijević, a u programu su učestvovali i učenici Gimnazije „Takovski ustanak“.\nSledeći susret Biblioteka zakazuje u utorak, 10, novembra u 12 časova\nkada će biti predstavljen SRPSKI ORFEJ DOBRICA ERIĆ\nUčestvuju: Ljubivoje Ršumović, Ivana Žigon i autor Radovan Popović.\nTags: biblioteka braća nastasijević, dani nastasijevića, dr Vladimir Dimitrijević, knjige Aleksandre Mišić „Moje tišine“, Moje tišine, predstavljanje knjige, profesori, Slobodan Nikolić, tradicionalna manifestacija, učenici Gimnazije „Takovski ustanak“\nRaspored rada lekara u Ambulanti za zdravstvenu zaštitu žena


Povodom otvaranja izdanja festivala BUK 2021, održanog u subotu 19. juna u „Laboratorio Aperto - bivši AEM“ u Modeni; ALDA se - zajedno sa Evropskim federalističkim pokretom i Kancelarijom za evropsko planiranje opštine Modena - bavila pitanjem kulture u evropskom kontekstu. Kultura kao dodana vrednost, kao poprečna vrednost koja ujedinjuje, koja stvara budućnost. Upravo ovo poslednje je bio ključni aspekt debate: razmatranje Konferencije o budućnosti Evrope kao mogućnosti da zajedno osmislimo Evropu sutrašnjice.\nPanelista konferencije, koju je moderirao Frančesko Zarzana - umetnički direktor festivala BUK i potpredsednik ALDA-e, bili su:\nAntonela Valmorbida - generalna sekretarka ALDA - Evropske asocijacije za lokalnu demokratiju;\nĐorđo Anselmi - predsednik Evropskog federalističkog pokreta i Instituta za federalističke studije „Altiero Spinelli“;\nAntonela Buja - šefica Kancelarije za evropske projekte, međunarodne odnose i koordinaciju složenih projekata opštine Modena; i\nĐuzepe Karuso - viši menadžer projekata, Kancelarija za evropske projekte, međunarodne odnose i koordinaciju složenih projekata opštine Modena.\nKultura kao dodatna vrednost, kao poprečna vrednost koja ujedinjuje, koja stvara budućnost\nČetvorica govornika podelila su viziju prema kojoj kultura, bilo da je to zajednička prošlost ili zajednička sadašnjost, predstavlja za Italiju i za samu Evropu izvor ponovnog rađanja i podsticaj za stvaranje jedinstvene evropske budućnosti.\nTako se kultura, koju su sjajno opisali mnogi izdavači iz malih i srednjih preduzeća, aktivni na lokalnom nivou i učestvujući na BUK festivalu, otvara prema evropskom kontekstu\nŠtaviše, povodom otvaranja, ALDA je pozdravila opštinu Modena kao svog novog člana i zahvalila se Andrei Bortolamasi - savetnici za kulturu, opštine Modena, na vrednom doprinosu datom na otvaranju konferencije BUK festivala.\nOvo poslednje je konačno označilo početak Generalne skupštine ALDA 2021. godine. Sledeći događaji u kalendaru, koji se uživo prenose iz različitih mesta ALDA-e, poput Strazbura i Brisela, biće usredsređeni na evropski kontekst, Konferenciju o budućnosti Evrope i mnoge njene aspekte: od digitalnog do migracionog\nGeneralna skupština ALDA – Program\nBUK Festival – Program


Pozitivno poslovanje Triglav osiguranja Banja Luka na tržištu RS-a\nTriglav grupa je u prva tri mjeseca 2015. godine dobrim poslovanjem sačuvala visoki nivo finansijske stabilnosti. Uprkos zahtjevnoj situaciji jedna od vodećih finansijsko-osiguravajućih grupa u regionu Adria realizovala je 31,1 milion evra neto dobiti, što znači rast od 22 % u odnosu na isti period prethodne godine. Grupa je na osam tržišta postigla rast od 2 % kod fakturisane bruto premije osiguranja, koja iznosi 260,1 milion evra.\nUspješno poslovanje Triglav grupe u osnovnoj djelatnosti odražava se u kombinovanom koeficijentu (92,3 %), koji se je u poređenju sa istim periodom lani poboljšao za 6,2 postotnih boda. Triglav osiguranje Banja Luka, koje je dio Triglav grupe, uspješno je poslovalo u svojoj osnovnoj djelatnosti i kod automobilskog kasko osiguranja je postiglo najvišu rast premije među svim osiguravajućim društvima Triglav grupe.\nTriglav grupa je sačuvala visoki nivo finansijske stabilnosti, što potvrđuju ocjene boniteta „A-„ agencija Standard&Poor's i A.M.Best. To krajem prvog kvartala 2015. godine pokazuje i za 9 % viša cjelokupna vrijednost kapitala, koja iznosi 747,6 miliona evra te za 15 % povećane bruto tehničke rezerve (2.675,6 miliona evra) u odnosu na prvi kvartal lani. Spomenute vrijednosti su garancija i osnov za uravnoteženo poslovanje i za obezbjeđivanje dugoročne bezbjednosti osiguranika.\nKombinovani količnik Triglav grupe, pokazatelj uspješnosti u osnovnoj osiguravajućoj djelatnosti, iznosio je na kraju prvog kvartala 92,3 %. U poređenju sa istim periodom lani on se poboljšao, što znači snizio, za 6,2 postotna boda. Takvo kretanje odraz je i izostanka izvanrednih štetnih događaja u prvom kvartalu ove godine, za razliku od lani. Kombinovani količnik matičnog Društva iznosio je 89,6 %, što je za 9,9 postotnih bodova manje nego u istom periodu lani.\nUprkos znakovima oporavka ekonomije situacija se na većini tržišta osiguranja Triglav grupe nije bitno poboljšala. Višegodišnja ekonomska kriza promijenila je kupovne navike osiguranika, smanjila njihov broj i to posebno u segmentu pravnih lica, smanjila obim osiguranosti i pokrenula agresivnu i intenzivnu konkurenciju na tržištu. Uprkos zahtjevnoj situaciji Triglav grupa je na osam tržišta postigla rast od 2 % fakturisane bruto premije osiguranja, koja iznosi 260,1 milion evra. Rast premije je prvenstveno odraz jačanja premije osiguranja većine zavisnih osiguravajućih društava Triglav grupe i pridruživanja novog osiguravajućeg društva, Skupne pokojninske družbe, u Sloveniji.\nU Sloveniji je premija osiguranja Zavarovalnice Triglav bila za 3 % niža i iznosila je 174,6 miliona evra, dok je premija Triglav zdravstvene zavarovalnice na istoj visini kao i godinu pre toga. Osim zahtjevnih prilika na pad premije Triglav grupe na slovenačkom tržištu dodatno je uticalo smanjenje udjela sufinansiranja poljoprivrednih osiguranja od strane države, povećanje poreza na promet od osiguravajućih poslova i promijenjena dinamika sklapanja imovinskih osiguranja. Slovenačko tržište osiguranja bilježi pad fakturisane premije osiguranja još od 2010, a ovogodišnji je pad s obzirom na kvartal lani iznosio gotovo 2 %.\nNa tržištima Triglav grupe izvan Slovenije najviši rast premije osiguranja i to od 54 % postignut je u Srbiji, u Makedoniji je bio viši za 9 %, u Crnoj Gori za 8 %, a u Hrvatskoj za 5 %. Na tržištu Bosne i Hercegovine sarajevsko je osiguranje imalo višu premiju za 4 %, a osiguranje u Banja Luci pad od 3 %. Češko osiguravajuće društvo, koje je u fazi prodaje, zabilježilo je pad premije od 30 %.\nPrilike na tržištima kapitala i pripojenje Skupne pokojninske družbe uplivisale su na 35 % veći povrat na finansijske investicije Triglav grupe u odnosu na isti period lani (vrijednost 45,1 milion evra).\nBruto operativni troškovi Grupe bili su za 2 % viši nego u istom periodu lani te su dosegli 69,4 miliona evra. Povećanje je prvenstveno posljedica viših troškova rada zbog uključivanja novog društva u Triglav grupu i jačanja prodajne mreže u nekim zavisnim društvima. Bruto operativni troškovi matičnog društva ostali su na nivou lanjskog razmatranog perioda.\nTriglav osiguranje Banja Luka je u prva tri mjeseca 2015. godine fakturisalo 1,3 miliona evra premije osiguranja u segmentu osiguranja imovine na tržištu Republike Srpske, što je za 3 % manje fakturisane bruto premije osiguranja nego u istom periodu lani. U segmentu automobilskog kasko osiguranja društvo je u prvom kvartalu ove godine realizovalo najviši rast premije od svih osiguravajućih društava Triglav grupe. Kombinovani količnik, koji pokazuje profitabilnost poslovanja, iznosio je 95 % te se u poređenju sa krajem prošle godine poboljšao za 4%. Količnik ispod 100 znači da je poslovanje osiguranja imovine iz osnovne djelatnosti pozitivno.\n»I u prvom kvartalu ove godine Triglav osiguranje Banja Luka nastavlja pozitivno poslovanje. Rastu nam ključni pokazatelji poslovanja koji govore o stabilnosti i samoodrživosti Društva. Naši osiguranici i njihove potrebe su i dalje u fokusu našeg poslovanja, a nastavljamo i sa društveno odgovornim aktivnostima kojima pomažemo razvoj uže i šire zajednice,« je izjavio generalni direktor Triglav siguranja Banja Luka Matej Žlajpah.\nGrupa Triglav ove godine ostvarila rast konsolidovanih bruto premija\nGrupa Triglav: Ispunjena obećanja nas zbližavaju\nTriglav i Petrol za veću sigurnost: Spremni za ljeto?


Između prošlosti i budućnosti: 25 godina autorske modne scene u Srbiji - WANNABE MAGAZINE\nKao i svakog puta, Belgrade Fashion Week pored modnog, insistira i na programu edukativnog karaktera. Sinoć je u Muzeju primenjene umetnosti svečano otvorena izložba “Između prošlosti i budućnosti: 25 godina autorske modne scene u Srbiji”.\n“Cilj Beogradske nedelje mode i modnog studija CLICK jeste da dokazujemo, kroz razne projekte, da moda jeste umetnost i da pripada muzejima. Ovo je možda najozbiljniji projekat koji smo organizovali sa Muzejom primenjene umetnosti. Zahvaljujem se saradnicima i predstavnicima ove institucije što suizdvojili tim modnog studija CLICK kao verovatno jedini koja ima dovoljno materijala i stručnosti da uradi pripremu jedne ovako ozbiljne retrospektive modne scene u poslednjih četvrt veka”, istakao je Nenad Radujević.\n“Autori koji su stvarali od devedesetih do danas morali su da se izbore za to da stvore mogućnosti da komuniciraju sa publikom, da izgrade modnu infrastrukturu jer njihova moda nije imala nasleđe socijalnog i kulturnog okvira mode stare Jugoslavije koji su se jednostavno raspali. Svemu tome, Beogradska nedjelja mode dala je nesumnjivo veliki doprinos”, priseća se mr Ksenija Marković Božović.


Društvo i ekonomija: BESPLATNI OBRAZOVNI SADRŽAJI u sklopu Centra za kulturu i obrazovanje Rakovice - BalkaniYUm.TV '); } //]]>\nBESPLATNI OBRAZOVNI SADRŽAJI u sklopu Centra za kulturu i obrazovanje Rakovice\nCentar za kulturu i obrazovanje Rakovica je u periodu od 1. februara do 1. juna, organizovao niz besplatnih obrazovnih i kreativnih sadržaja za decu i mlade. U želji da izađe u susret potrebama svojih sugrađana, poštujući potrebe stanovnika opštine Rakovica, pokrenut je brojni besplatni sadržaj.\nTim povodom je organizovan i roditeljski sastanak 1. februara 2019. godine, kome su, pored roditelja polaznika besplatnih programa, prisustvovali predsednik gradske opštine Rakovica gospodin Vladan Kocić, visoki zvančnici gradske opštine Rakovica, direktori osnovnih i srednjih škola sa teritorije Rakovica i uvaženi gosti – uspešni i istaknuti žitelji Rakovice. U okviru svog obraćanja, direktorka Centra za kulturu i obrazovanje Rakovica, gospođa Marijana Butulija je naglasila da je želja i cilj da Centar za kulturu i obrazovanje postane i ostane istinski centar i polazište obrazovanja, umetnosti i kulture za sve naše sugrađane. Centar za kulturu i obrazovanje Rakovica na čelu sa direktorkom gospođom Marijanom Butulijom, želi da svojim programima, u svim oblastima izađe u susret potrebama naših sugrađana i da svaku oblast stvaralaštva predstavi na najvišem mogućem nivou.\nPokrenut je brojni besplatni sadržaj\nbesplatna škola za pripremu male mature;besplatna priprema iz matematike i finansijskog računovodstva za upis na fakultete i pripremu ispita;besplatna likovna radionica i kreativna radionica za izradu nakita;besplatno psihološko savetovalište za decu i roditelje.


Nakon SAD i Britanije: I EU odbacila rusko-kineski prijedlog o OHR-u - TK PORTAL\nEvropska unija očekuje dobru saradnju sa novoimenovanim visokim predstavnikom međunarodne zajednice u Bosni i Hercegovini, koji je imenovan na ovu poziciju, te će stupiti na dužnost 1. augusta, istakla je ona.\n– Njega je imanovao PIC (Vijeće za provedbu mira u BiH) prema važećim procedurama. Očekujemo da OHR kontinuirano radi na ispunjavanju 5+2 Agende koja je dogovorena 2008. godine, a ona je uslov za gašanje OHR-a.\n– Ovo uključuje sprovođenje zakona, te reformi iz oblasti pravosuđa, kao i dogovor oko Izbornog zakona. To su ključne reforme koje BiH mora ozbiljno shvatiti na svom putu ka integracijama u EU.\nRanije su rusko-kineski prijedlog odbacile Amerika i Velika Britanija.\nIzvorni članak: Nakon SAD i Britanije: I EU odbacila rusko-kineski prijedlog o OHR-u\nPrevious Previous post: Nevrijeme zahvatilo Modriču, vatrogasci zatrpani pozivima\nNext Next post: “Vidjeli smo jučer po ponašanju u sudnici na šta oni idu, tu je bilo i smijeha i vrijeđanja od Kadrije Kolića jer to je advokat sistema”


Ova navika će vas na Tajlandu koštati 2.500evra ili godinu dana zatvora! - PRess Serbia | PR PRess team\nZabrana će se odnositi i na neke od najpopularnijih plaža na Tajlandu, kao što su Patong na ostrvu Puket, priobalni deo grada Hua Hin i Ča Am, koji se nalaze južno od Bangkoka.\nSamo na plaži Patong, u septembru je pronađeno i uklonjeno 138.000 opušaka, što iznosi oko 30 odsto ukupne količine smeća.\nMinistarstvo za morske i priobalne resurse su saopštile da vlasti više ne mogu da se izbore sa ogromnim brojem opušaka, pa su doneli ovaj zakon. Pušači će ubuduće morati da potraže specijalna mesta u blizini plaža, predviđena za pušenje.\nUkoliko se ogluše na ovo upozorenje, oni će platiti zaista veliki iznos od oko 2.500 evra, odnosno godinu dana zatvora.\nTagovikazna PUŠENJE tajland\nNećete verovati koliko Bekam dnevno zarađuje


KRAH SEZONE: Broj stranih turista u Španiji manji u julu za 75 odsto | Happy BSC portal\nZnačajan pad u odnosu na prošlu godinu\nBroj stranih turista koji su posetili Španiju u julu opao je za 75 procenata u odnosu isti mesec 2019.godine, prema danas objavljenim podacima, pri čemu je pandemija korona virusa zbrisala desetine milijardi evra uobičajenog nacionalnog prihoda u tom sektoru.\nŠpanija, tradicionalno druga najposećenija turistička destinacija na svetu posle Francuske, sa prosečno 80 miliona posetilaca godišnje, dočekala je u julu samo 2,5 miliona stranaca, objavio je španski Nacionalni institut za statistiku.\nOd početka godine zaključno sa julom, strani turisti su u Španiji potrošili 14,29 milijardi evra, što je za 73 posto manje u odnosu na 52,36 milijardi evra zabeleženih u istom lanjskom periodu.\nVlada u Madridu je saopštila juče da očekuje rast turističkog prometa od preko 10 procenata u trećem kvartalu, nakon pada od 18,5 posto u drugom tromesečju.\nBritanci po brojnosti i dalje predvode među stranim turistima koji su posetili Španiji u periodu januar-jul, uprkos padu njihovog broja za 77 procenata u odnosu na godinu ranije, navodi Gardijan.


Dnevnom listu Večernje novosti preti gašenje | NDNV\nDnevnom listu Večernje novosti preti gašenje\nKolegijum "Večernjih novosti" upozorio je danas da će taj beogradski dnevni list do kraja ove sedmice prestati da izlazi, ukoliko Vlada Srbije ne reši problem dugovanja kompanije "Novosti" beogradskoj "Štampariji Borba".\nKolegijum “Večernjih novosti” upozorio je danas da će taj beogradski dnevni list do kraja ove sedmice prestati da izlazi, ukoliko Vlada Srbije ne reši problem dugovanja kompanije “Novosti” beogradskoj “Štampariji Borba”.\n“Štamparija Borba” blokirala je 17. marta račun “Novosti” puštajući menicu na iznos od 187 miliona dinara, što ugrožava dalji rad te kompanije.\n“Kolegijum ‘Večernjih novosti’ nema iluziju da je rukovodstvo ‘Štamparije Borba’ samo, bez konsultacija i zelenog svetla nekog sa strane, donelo tako važnu odluku”, piše u otvorenom pismu Vladi Srbije.\nKolegijum u pismu navodi da “izostanak brzog i jasnog rešenja problema preti da ostavi bez sredstava za život najmanje četiri hiljade ljudi, koliko je egzistencijalno vezano za Kompaniju ‘Novosti’, ‘Štampariju Borba’ i njihove spoljne saradnike”.\n“Štamparija Borba”, podseća kolegijum, gotovo 90 odsto poslova obavlja štampajući izdanja kompanije “Novosti”. Ta dva preduzeća su 2003. godine kupila nekoliko štamparskih mašina i osnovala zajedničko preduzeće “Štamparija Novosti” s ulogom pola-pola.\nČlanove novog menadžmenta “Novosti”, koji je na čelo kompanije došao u maju prošle godine, dočekao je dug od 11 miliona dinara, od čega je 6,5 miliona dug prema “Štampariji Borba”.\nTaj dug, njegov kamatni deo, našao se na sudu, kroz tužbu “Štamparije” i protivtužbu “Novosti”, i proces je u toku.\nSva nastojanja novog menadžmenta “Novosti” da utvrdi zašto je, kako i pod kojim okolnostima nastao taj navodni dug, nisu dala nikakav rezultat, ističe se u otvorenom pismu.\nIsto tako, još nema odgovora iz “Štamparije Borba” zbog čega sve ove godine “Novostima” nije umanjivana cena štampanja uprkos tome što se posao obavljao na mašinama čiji su “Novosti” vlasnici u procentu od 50 odsto, upozorava kolegijum.\nMenadžment “Novosti” tražio je od menadžmenta “Štamparije Borba” da, počev od 1. januara 2014. godine, u skladu s postojećim ugovorima o zajedničkom ulaganju i participativnim poslovima, konačno počne da ispostavlja umanjene račune za usluge štampanja na zajedničkoj mašini.\nKolegijum “Novosti” navodi da je otvoreno i pitanje šta je s prihodima koje je “Štamparija Borba” tokom deset godina ostvarivala na zajedničkoj mašini, štampajući drugim izdavačkim kućama dnevne, nedeljne i periodične listove i publikacije.


Studenti iz dijaspore odlaze puni utisaka - Pirot Plus Online\n20. jul 2012. 12:31 Lokalna samouprava Pirot Plus Online\nPo završetku projekta „Upoznaj zemlju Srbiju“, u okviru kog su studenti iz dijapsore boravili tri nedelje u Pirotu, organizovana je konferencija za medije. Projekat je, inače, realizovala Nacionalna alijansa za lokalni ekonomski razvoj (NALED) u saradnji sa Ministarstvom vera i dijaspore. Sreten Savov, član Opštinskog veća, kaže da se Pirot prijavio za ovaj projekat kao grad koji poseduje sertifikat okruženja sa povoljnom poslovnom klimom\n-Pirot će uvek učestvovati u ovakvim aktivnostima bilo sa državnim ili drugim organizcijama koje rade na promociji vrednosti ne samo Pirota već i Srbije. Pirot je grad otvorenih vrata i uvek ćemo biti aktivni na svakom polju-kaže Savov.\nVladimir Živadinović iz Beograda, koji studira u Švedskoj, ističe da je rad lokalne samouprave na zadovoljavajućem nivou. Novina u projektu u odnosu na prethodnu godinu je boravak u jednom kompaniji na teritoriji opštine. Studenti koji su boravili u našem gradu bili su u prilici da posete Slobodnu zonu. O iskustvima o praksi u Slobodnoj zoni govorila je Aleksandra Radojević, iz Niša, koja studira u Americi.\n-Nisam imala velika očekivanja s obzirom da nisam bila upoznata sa radom Slobodne zone. Za nedelju dana naučila sam mnogo ne samo o radu Zone već i o međusobnoj saradnji kompanija kao i saradnji sa lokalnom samoupravom-kaže Radojevićeva.\nProjekat je realizovala Nacionalna alijansa za lokalni ekonomski razvoj (NALED) u saradnji sa Ministarstvom vera i dijaspore.Jedna od sledećih aktivnosti NALED-a i opština i gradova koji učestvuju u realizaciji projekata jeste saradnja sa organizacijama u dijapsori.


Industrijska proizvodnja u Republici Srbiji u maju 2015. godine veća je za 17,7% nego u istom mesecu prethodne godine, dok je kumulativna industrijska proizvodnja za pet meseci ove godine ostvarila međugodišnji rast od dva odsto\nSva tri industrijska sektora ostvarila su rast proizvodnje u maju ove godine u odnosu na maj 2014, navodi se u uvodniku časopisa "Konjunkturni trendovi" Centra za ekonomske analize Privredne komore Srbije. Sektor snabdevanje električnom energijom, gasom, parom i klimatizacija zabeležio je rast od 48,8%, sektor rudarstvo rast od 23,9% i sektor prerađivačka industrija rast od 11,0%.\nPosmatrano po nameni, sve grupe proizvoda ostvarile su rast u maju 2015, u poređenju sa istim mesecom 2014. godine. Proizvodnja energije povećana je za 35,9%, proizvodnja kapitalnih proizvoda za 14,2%, proizvodnja intermedijarnih proizvoda, osim energije za 11,7%, proizvodnja netrajnih proizvoda za široku potroš;nju za 10,7% i proizvodnja trajnih proizvoda za široku po;trošnju za 6,1%, pišu "Konjunkturni trendovi", na osnovu podataka Republičkog zavoda za statistiku.\nNajveći uticaj na rast industrijske proizvodnje u maju 2015. godine, u odnosu na odgovarajući mesec prethodne godine, imale su: proizvodnja električne energije, eksploatacija uglja, proizvodnja mašina i opreme, proizvodnja osnovnih metala i proizvodnja pića.\nKineski div zainteresovan za Gorenje\nKineski gigant bele tehnike Hajer zainteresovan je za preuzimanje slovenačkog Gorenja ili strateško partnerstvo sa tom firmom.\nPosljednjih nekoliko sedmica u Velenju je boravilo više delegacija kineskog diva, ali je za sada teško reći hoće li doći do posla posebno u svetlu činjenica da je strateški partner Gorenja japanski Panasonic.\nBerza električne energije u Srbiji i jugoistočnoj Evropi - SEEPEX danas je zvanično registrovana u Agenciji za privredne registre, a uspostavljanje Berze, odnosno organizovanog tržišta električne energije značajan je poduhvat, koji će od Srbije učiniti svojevrsno energetsko čvorište celog regiona Jugoistočne Evrope.\nPrva sednica Nadzornog odbora biće održana sutra, saopšteno je iz Elektromreže Srbije.\nPlanirano je da prve transakcije na organizovanom tržištu električne energije na SEEPEX budu realizovane krajem novembra ove godine.\nTržišna pravila, kao i procedura prijema za buduće članove SEEPEX biće objavljeni tokom jula i avgusta.\nOficijelno testiranje sistema sa potencijalnim učesnicima na SEEPEX započeće u septembru 2015. godine.\nBudući članovi i sve zainteresovane strane će biti redovno informisani o toku realizacije projekta, dodaje se u saopštenju.


Uspeh naših saradnika – Specijalno priznanje ZELENI LIST za dr Draganu Đorđević\nNaša koleginica, dr Dragana Đorđević je jedan od dobitnika Specijalnog priznanja ZELENI LIST za 2022 godinu, u akciji „Tražimo najvećeg zagađivača i zaštitnike životne sredine“ koju su organizovali Radio Beograd 2 i Pokret gorana Vojvodine. Ovo je najstarije ekološko priznaje u Srbiji, pokrenuli su je Ekološki magazin "Čekajući vetar", Drugog programa Radio Beograda, i Društvo za čistoću vazduha Srbije još 1983 godine. Za cilj ima unapređenje zaštite i očuvanja životne sredine kroz nagrađivanje pojedinaca i organizacija koje najviše brinu ili, s druge strane, najviše zagađuju životnu sredinu.\nČestitamo koleginici Dragani Đorđević za ovo priznanje za njen doprinos u očuvanju životne sredine i želimo joj puno uspeha u daljem radu!\nPredstavnici Odbora za rodnu ravnopravnost IHTM-a učestvovali na međunarodnoj radionici Horizon 2020 projekata LeTSGEPs i MINtheGEPs\nJedan od ciljeva razvoja našeg instituta je povećanje učešća istraživača u međunarodnim, pre svega EU programima kao što je Horizon Europe. Kreiranje i primena kvalitetnog Plana za dostizanje rodne ravnopravnosti (PRR) su među osnovnim preduslovima za učešće u ovim projektima\nPredstavnici odbora Tatjana Šolević Knudsen, naučna savetnica, Miloš Ćirić, viši naučni saradnik i mlađe koleginice Branka Lončarević, naučna saradnica i Katarina Antić, istraživačica pripravnica, prisustvovali su radionici koju su organizovali Matematički Institut SANU i Elektrotehnički fakultet u Beogradu u saradnji sa partnerima iz inostranstva. Radionica je održana u Velikoj Sali Srpske Akademije Nauka i Umetnosti, 20 juna 2022. godine.\nLeTSGEPs projekat bi trebalo da ojača finansijske resurse za postizanje rodne ravnopravnosti partnerskih institucija. MINtheGEPs projekat se takođe fokusira na razvoj Planova za dostizanje rodne ravnopravnosti, ali i na prikupljanje podataka na makro, mezo i mikro nivoima. Povezivanje sa institucijama koje su učesnici ovih H2020 projekata može pomoći istraživačima i osoblju IHTM u boljoj implementaciji PRR.\nViše informacija možete naći na internet stranicama ovih projekata:\nwww.letsgeps.eu i www.mindthegeps.eu\nOdbor za rodnu ravnopravnost IHTM, jun 2022.\nObaveštenje – akreditacija Laboratorije Centra za hemiju\nAkreditovana Laboratorija Centra za hemiju uspešno je obnovila akreditaciju za naredne četiri godine. Obim akreditacije, sertifikat o akreditaciji i odluku akreditaciji mogu se videti na strani Akreditovane laboratorije.\nObaveštenje - Oglas za davanje u zakup stana Zadužbine Đoke Vlajkovića u Beogradu\nU prilogu je Oglas za prikupljanje pismenih ponuda za zakup u zgradi Zadužbine Đoke Vlajkovića, u ulici Vlajkovićeva 5, Beograd.\nOglas za zakup stana.pdf\nObaveštenje – periodični bilten Fonda za nauku\nFond za nauku Republike Srbije je počeo da objavljuje periodične biltene o svojim aktivnostima kako bi se celokupna naučna zajednica blagovremeno informisala o radu institucije, kao i o novim prilikama za razvoj nauke kroz programe Fonda za nauku. Elektronska verzija prvog biltena se može videti na strani Fonda za nauku RS – prvi kvartal 2022.\nObaveštenje - Plan za postizanje rodne ravnopravnosti\nPlan za Instituta za hemiju, tehnologiju i metalurgiju za postizanje rodne ravnopravnosti 2022-2024 je usvojen i može se videti na strani Pravna akta.\nObaveštenje – Zelena agenda\nProgram Ujedinjenih nacija za razvoj (UNDP) u Srbiji, uz podršku Evropske unije i u partnerstvu sa Ministarstvom zaštite životne sredine, Švedskom agencijom za međunarodni razvoj i saradnju (SIDA) i Evropskom investicionom bankom (EIB), objavio Izazov za inovacije za čistiji vazduh.\nCilj ovog Izazova je da podrži sprovođenje inovativnih ideja koje će doprineti smanjenju zagađenja i poboljšanju kvaliteta vazduha na lokalnom nivou. Realizacija ovih ideja doprineće zdravijem okruženju i ubrzati zelenu transformaciju privrede i društva, odnosno sprovođenje Zelene agende u Srbiji. Deset najbolje ocenjenih rešenja koja stignu na poziv dobiće mentorsku i tehničku podršku za razradu svojih ideja, testiranje i razvoj predloženih tehničkih rešenja, dok će za najmanje tri rešenja biti obezbeđena finansijska podrška kako bi se primenila u praksi.\nPravo učešća imaju jedinice lokalnih samouprava, javna preduzeća, privredna društva i naučno-istraživačke institucije. Prijave će biti otvorene od 26. maja do 27. juna 2022.\nSvi zainteresovani mogu prisustvovati info danima koji će biti organizovani uživo i putem internet portala, 1. juna u Novom Sadu i 8. juna u Beogradu.\nSve informacije možete naći na https://zelena-agenda.euzatebe.rs/rs/konkursi\nObaveštenje za zaposlene – Odbor za rodnu ravnopravnost IHTM-a\nNaučno veće Univerziteta u Beogradu – Instituta za hemiju, tehnologiju i metalurgiju – Instituta od nacionalnog značaja za Republiku Srbiju, na sednici 20/05/2022 je donelo Odluku o obrazovanju Odbora za rodnu ravnopravnost IHTM-a. Članovi odbora su dr Tatjana Šolević Knudsen, naučna savetnica, dr Miloš Ćirić, viši naučni saradnik i Branko Ćirković, pravnik IHTM-a.\nUspeh naših saradnika - nagrada Fonda Nenad Kostić dr Dragani Đorđević\nNaša koleginica, dr Dragana Đorđević je dobila nagradu Fonda Nenad Kostić za hemijske nauke. Nagrada joj se dodeljuje za proučavanje životne sredine, protivljenje zagađivanju i podizanje ugleda hemije i hemičara.\nČestitamo koleginici Dragani Đorđević i želimo joj puno uspeha u daljem radu!\nObjava nagrada i pohvala\nUspeh naših saradnika – BIOLAWEB Twinning projekat\nPredlog Twinning projekta pod nazivom BIOLAWEB, koji je prijavljen za poziv HORIZON-WIDERA-2021-ACCESS-03, kojim koordinira IHTM, je prošao evaluaciju i sada je u fazi pripreme za potpisivanje ugovora.\nObaveštenje - predavanje dr Dragane Đorđević\nObaveštenje - Oglas za davanje u zakup stana Zadužbine Aleksandra Koturovića u Beogradu\nUspeh naših saradnika – odobren projekat u okviru NATO - Science for Peace and Security programa\nUspeh našeg instituta - SAIGE projekat